**PROGRAMUL REGIONAL SUD-MUNTENIA 2021-2027**

**GHIDUL SOLICITANTULUI**

**DEZVOLTAREA ȘI CREŞTEREA UNEI MOBILITĂȚI NAȚIONALE, REGIONALE ȘI LOCALE DURABILE, INTELIGENTE ȘI INTERMODALE, PRIN INVESTIȚII ÎN REABILITAREA, MODERNIZAREA, EXTINDEREA REŢELEI DE DRUMURI JUDEŢENE DIN REGIUNEA SUD-MUNTENIA**

**APEL PRSM/149/PRSM\_P4/OP3/RSO3.2/PRSM\_A29**

**SEPTEMBRIE 2025**

**CUPRINS**

[1. PREAMBUL, ABREVIERI ȘI GLOSAR 5](#_Toc161839129)

[**1.1 Preambul** 5](#_Toc161839130)

[**1.2 Abrevieri** 6](#_Toc161839131)

[**1.3 Glosar** 7](#_Toc161839132)

[2. ELEMENTE DE CONTEXT 13](#_Toc161839133)

[**2.1 Informații generale Program** 13](#_Toc161839134)

[**2.2 Prioritatea/Fond/Obiectiv de politică/Obiectiv specific** 15](#_Toc161839135)

[**2.3 Reglementări europene și naționale, cadrul strategic, documente programatice aplicabile** 15](#_Toc161839136)

[3. ASPECTE SPECIFICE APELULUI DE PROIECTE 19](#_Toc161839137)

[**3.1 Tipul de apel** 20](#_Toc161839138)

[**3.2 Forma de sprijin (granturi; instrumentele financiare; premii)** 21](#_Toc161839139)

[**3.3 Bugetul alocat apelului de proiecte** 21](#_Toc161839140)

[**3.4 Rata de cofinanțare** 21](#_Toc161839141)

[**3.5 Zona/zonele geografică(e) vizată(e) de apelul de proiecte** 22](#_Toc161839142)

[**3.6 Acțiuni sprijinite în cadrul apelului** 22](#_Toc161839143)

[**3.7 Grup țintă vizat de apelul de proiecte** 29](#_Toc161839144)

[**3.8 Indicatori** 30](#_Toc161839145)

[***3.8.1*** ***Indicatori de realizare*** 30](#_Toc161839146)

[***3.8.2*** ***Indicatori de rezultat*** 30](#_Toc161839147)

[***3.8.3 Indicatori suplimentari specifici Apelului de Proiecte (dacă este cazul)*** 31](#_Toc161839148)

[**3.9 Rezultatele așteptate** 31](#_Toc161839149)

[**3.10 Operațiune de importanță strategică** 31](#_Toc161839150)

[**3.11 Investiții teritoriale integrate** 32](#_Toc161839151)

[**3.12 Dezvoltare locală plasată sub responsabilitatea comunității** 32](#_Toc161839152)

[**3.13 Reguli privind ajutorul de stat** 32](#_Toc161839153)

[**3.14 Reguli privind instrumentele financiare** 32](#_Toc161839154)

[**3.15 Acțiuni interregionale, transfrontaliere și transnaționale** 32](#_Toc161839155)

[**3.16 Principii orizontale** 33](#_Toc161839156)

[**3.17 Aspecte de mediu (inclusiv aplicarea Directivei 2011/92/UE a Parlamentului** **European și a Consiliului). Aplicarea principiului DNSH. Imunizarea la schimbările climatice** 33](#_Toc161839157)

[**3.18 Caracterul durabil al proiectului** 35](#_Toc161839158)

[**3.19 Acțiuni menite să garanteze egalitatea de șanse, de gen, incluziunea și** **nediscriminarea** 36](#_Toc161839159)

[**3.20 Teme secundare** 37](#_Toc161839160)

[**3.21 Informarea și vizibilitatea sprijinului din fonduri** 37](#_Toc161839161)

[4. INFORMAȚII ADMINISTRATIVE DESPRE APELUL DE PROIECTE 38](#_Toc161839162)

[**4.1 Data deschiderii apelului de proiecte** 38](#_Toc161839163)

[**4.2 Perioada de pregătire a proiectelor** 38](#_Toc161839164)

[**4.3 Perioada de depunere a proiectelor** 38](#_Toc161839165)

[***4.3.1 Data și ora pentru începerea depunerii de proiecte*** 38](#_Toc161839166)

[***4.3.2 Data și ora închiderii apelului de proiecte*** 38](#_Toc161839167)

[**4.4 Modalitatea de depunere a proiectelor** 38](#_Toc161839168)

[5. CONDIȚII DE ELIGIBILITATE 39](#_Toc161839169)

[**5.1 Eligibilitatea solicitanților și partenerilor** 39](#_Toc161839170)

[***5.1.1 Cerințe privind elibigilitatea solicitanților și partenerilor*** 39](#_Toc161839171)

[***5.1.2 Categorii de solicitanți eligibili*** 44](#_Toc161839172)

[***5.1.3 Categorii de parteneri eligibili*** 44](#_Toc161839173)

[***5.1.4 Reguli și cerințe privind parteneriatul*** 44](#_Toc161839174)

[**5.2. Eligibilitatea activităților** 45](#_Toc161839175)

[***5.2.1 Cerințe generale privind elibigilitatea activităților*** 45](#_Toc161839176)

[***5.2.2 Activități eligibile*** 50](#_Toc161839177)

[***5.2.3 Activitatea de bază*** 53](#_Toc161839178)

[***5.2.4 Activități neeligibile*** 53](#_Toc161839179)

[**5.3 Eligibilitatea cheltuielilor** 54](#_Toc161839180)

[***5.3.1 Baza legală pentru stabilirea eligibilității cheltuielilor*** 54](#_Toc161839181)

[***5.3.2 Categorii și plafoane de cheltuieli eligibile*** 56](#_Toc161839182)

[***5.3.3 Categorii de cheltuieli neeligibile*** 62](#_Toc161839183)

[***5.3.4 Opțiuni de costuri simplificate. Costuri directe și costuri indirecte*** 64](#_Toc161839184)

[Pentru proiectele de investiții publice, **costurile directe** vor fi costurile incluse în capitolele 1, 2, 4, 6, 7 și în subcapitolele 5.1, 5.3 din devizul general întocmit în conformitate cu prevederile H.G. nr. 907/2016, cu modificările și completările ulterioare. 64](#_Toc161839185)

[***5.3.5 Opțiuni de costuri simplificate. Costuri unitare/sume forfetare și rate*** ***forfetare*** 64](#_Toc161839186)

[***5.3.6 Finanțare nelegată de costuri*** 64](#_Toc161839187)

[**5.4 Valoarea minimă și maximă eligibilă/nerambursabilă a unui proiect** 64](#_Toc161839188)

[**5.5 Cuantumul cofinanțării acordate** 65](#_Toc161839189)

[**5.6 Durata proiectului** 65](#_Toc161839190)

[**5.7 Alte cerințe de eligibilitate a proiectului** 66](#_Toc161839191)

[6. INDICATORI DE ETAPĂ 66](#_Toc161839192)

[7. COMPLETAREA ȘI DEPUNEREA CERERILOR DE FINANȚARE 69](#_Toc161839193)

[**7.1 Completarea formularului cererii** 69](#_Toc161839194)

[**7.2 Limba utilizată în completarea cererii de finanțare** 69](#_Toc161839195)

[**7.3 Metodologia de justificare și detaliere a bugetului cererii de finanțare** 69](#_Toc161839196)

[**7.4 Anexe și documente obligatorii la depunerea cererii** 70](#_Toc161839197)

[**7.5 Aspecte administrative privind depunerea cererii de finanțare** 77](#_Toc161839198)

[**7.6 Anexele și documente obligatorii la momentul contractării** 77](#_Toc161839199)

[**7.7 Renunțarea la cererea de finanțare** 82](#_Toc161839200)

[8. PROCESUL DE EVALUARE, SELECȚIE ȘI CONTRACTARE A PROIECTELOR 82](#_Toc161839201)

[**8.1 Principalele etape ale procesului de evaluare, selecție și contractare** 82](#_Toc161839202)

[**8.2 Conformitate administrativă – DECLARAȚIA UNICĂ** 85](#_Toc161839203)

[**8.3 Etapa de evaluare preliminară – dacă este cazul (specific pentru intervențiile** FSE+) 86](#_Toc161839204)

[**8.4 Evaluarea tehnică și financiară. Criterii de evaluare tehnică și financiară** 86](#_Toc161839205)

[**8.5 Aplicarea pragului de calitate** 91](#_Toc161839206)

[**8.6 Aplicarea pragului de excelență** 91](#_Toc161839207)

[**8.7 Notificarea rezultatului evaluării tehnice și financiare.** 91](#_Toc161839208)

[**8.8 Contestații** 92](#_Toc161839209)

[**8.9 Contractarea proiectelor** 93](#_Toc161839210)

[***8.9.1 Verificarea îndeplinirii condițiilor de eligibilitate*** 93](#_Toc161839211)

[***8.9.2 Decizia de acordare/respingere a finanțării*** 95](#_Toc161839212)

[***8.9.3 Definitivarea planului de monitorizare al proiectului*** 95](#_Toc161839213)

[***8.9.4 Semnarea contractului de finanțare /emiterea deciziei de finanțare*** 97](#_Toc161839214)

[9. ASPECTE PRIVIND CONFLICTUL DE INTERESE 98](#_Toc161839215)

[10. ASPECTE PRIVIND PRELUCRAREA DATELOR CU CARACTER PERSONAL 98](#_Toc161839216)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 99](#_Toc161839217)

[**11.1 Rapoartele de progres** 99](#_Toc161839218)

[**11.2 Vizitele de monitorizare** 100](#_Toc161839219)

[**11.3 Mecanismul specific indicatorilor de etapă. Planul de monitorizare** 101](#_Toc161839220)

[12. ASPECTE PRIVIND MANAGEMENTUL FINANCIAR 101](#_Toc161839221)

[**12.1 Mecanismul cererilor de prefinanțare** 101](#_Toc161839222)

[**12.2 Mecanismul cererilor de plată** 102](#_Toc161839223)

[**12.3 Mecanismul cererilor de rambursare** 103](#_Toc161839224)

[**12.4 Graficul cererilor de prefinanțare/plată/rambursare** 104](#_Toc161839225)

[**12.5 Vizitele la fața locului** 105](#_Toc161839226)

[13. MODIFICAREA GHIDULUI SOLICITANTULUI 105](#_Toc161839227)

[**13.1 Aspectele care pot face obiectul modificărilor prevederilor ghidului** **solicitantului** 105](#_Toc161839228)

[**13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)** 106](#_Toc161839229)

[14. ANEXE 106](#_Toc161839230)

# **1. PREAMBUL, ABREVIERI ȘI GLOSAR**

## **1.1 Preambul**

|  |
| --- |
| Acest document se aplică apelului de proiecte cu numărul **PRSM/149/PRSM\_P4/OP3/ RSO3.2/ PRSM\_A29**, **Prioritatea P4** - O regiune mai accesibilă, **Obiectivul Specific RSO.3.2** - Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere (FEDR), în cadrul **Programului Regional Sud-Muntenia 2021-2027**.  Apelul de proiecte se lansează prin aplicația electronică MySMIS2021/SMIS2021+.  Aspectele cuprinse în acest document, ce derivă din Programul Regional Sud-Muntenia 2021-2027 și modul său de implementare, vor fi interpretate, exclusiv, de către AM PR Sud-Muntenia cu respectarea legislației în vigoare și folosind metoda de interpretare sistematică.  Solicitanții, înainte de a începe completarea cererii de finanțare, se vor asigura că au parcurs toate informaţiile prezentate în acest document.  **Solicitanții vor consulta, periodic, pagina de internet** [**2021-2027.adrmuntenia.ro**](http://2021-2027.adrmuntenia.ro/) **pentru a urmări eventualele modificări ale condiţiilor prezentului ghid, precum și alte comunicări/ clarificări pentru accesarea fondurilor în cadrul Programului Regional Sud-Muntenia 2021-2027.**  În cadrul ADR Sud-Muntenia funcţionează un serviciu de helpdesk, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare, la adresa de e-mail: [helpdesk@adrmuntenia.ro](mailto:helpdesk@adrmuntenia.ro).  De asemenea, aplicanții pot transmite solicitări de clarificări referitoare la datele/ informațiile cuprinse în ghid pe întreaga durată a apelului de proiecte, la adresa de e-mail: [helpdesk@adrmuntenia.ro](mailto:helpdesk@adrmuntenia.ro).  Termenul de transmitere a răspunsului la solicitarea de clarificări este de 7 zile lucrătoare. În funcție de specificul și complexitatea solicitărilor, termenul de răspuns este cel legal de 30 zile (în conformitate cu prevederile art. 8 alin. (1) din Ordonanta de Guvern nr. 27/2002 privind reglementarea activității de soluționare a petițiilor).  Răspunsurile centralizate se vor publica pe pagina de internet [2021-2027.adrmuntenia.ro](http://2021-2027.adrmuntenia.ro/).  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție și contractare a proiectelor.  AM PRSM poate solicita clarificări în timpul procesului de evaluare, selecție și contractare. Aplicanții au obligația să răspundă tuturor solicitărilor primite. În caz contrar, cererea de finanțare va fi evaluată în baza informațiilor cuprinse în documentele inițiale, iar decizia de continuare a procesului de evaluare va fi luată în consecință.  AM PRSM își rezervă dreptul de a modifica sau de a introduce elemente noi în cadrul ghidului solicitantului de finanțare, prin emiterea de Corrigendum-uri și Instrucțiuni, cu respectarea principiului egalității de șanse pentru accesul la finanțările disponibile pentru toți participanții la apelul de proiecte. |

## **1.2 Abrevieri**

|  |
| --- |
| **A.B.A -** Administrația Bazinală de Apă  **AM PRSM** – Autoritatea de Management pentru Programul Regional Sud-Muntenia  **A.N.A.R.- Administrația Națională Apele Romane**  **BS** - Bugetul de Stat  **CDPH -**Convenţia Naţiunilor Unite privind Drepturile Persoanelor cu Handicap  **CM –** Comitetul de Monitorizare  **DJ** – Drum județean  **DN** – Drum național  **DNSH –** principiul **„**a nu prejudicia semnificativ” (”do no significant harm”)  **ETF –** Evaluare tehnică și financiară  **FEDR** - Fondul European de Dezvoltare Regională  **GIV –** Ghid identitate vizuală  **GS –** Ghidul solicitantului  **IVA** – Infrastructura verde-albastră  **OCPI** – Oficiul de Cadastru și Publicitate Imobiliară  **OP** – Obiectiv de Politică  **P –** Prioritate  **POR 2007-2013** - Programul Operațional Regional 2007-2013  **POR 2014-2020** – Programul Operațional Regional 2014-2020  **PRSM –** Programul Regional Sud-Muntenia 2021-2027  **PT**- Proiect tehnic  **RDC** - Regulamentul (UE) nr. 2021/1060 al Parlamentului European și al Consiliului de stabilire a dispozițiilor comune  **RSO** – Obiectiv Specific  **SIDJ** – Strategia Integrată de Dezvoltare Județeană  **SIDU** – Strategia Integrată de Dezvoltare Urbană  **TEN-T -** Rețeaua trans-europeană de transport (Trans-European Transport Network)  **UAT –** Unitate administrativ-teritorială  **UE** - Uniunea Europeană |

## **1.3 Glosar**

|  |
| --- |
| Termenii şi expresiile "program", "autoritate de management", "beneficiar", "operaţiune", "indicatori de realizare", "indicatori de rezultat" au înţelesurile prevăzute în Regulamentul (UE) 2021/1.060, cu modificările şi completările ulterioare.  Termenii şi expresiile "fonduri europene", "cheltuieli eligibile", "cheltuieli neeligibile", "contract de finanţare", "lider de parteneriat", "decizie de reziliere a contractului de finanţare" au înţelesurile prevăzute la art. 2 alin. (4) din Ordonanţa de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.   Activitate de bază - activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management în etapa de contractare, la momentul întocmirii planului de monitorizare a proiectului și care trebuie să respecte urmatoarele condiții cumulative:  • are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;  • se regăsește în cererea de finanțare sub forma activităților eligibile obligatorii specificate în Ghidul solicitantului;  • nu face parte din activitățile conexe, așa cum sunt acestea definite în Ghidul Solicitantului;  • bugetul estimat alocat activității sau pachetului de activități reprezintă minim 50% din bugetul eligibil al proiectului.   Accesibilizare - măsurile adecvate pentru a asigura persoanelor cu dizabilităţi accesul, în condiţii de egalitate cu ceilalţi, la mediul fizic, la transport, informaţie şi mijloace de comunicare, inclusiv la tehnologiile şi sistemele informatice şi de comunicaţii şi la alte facilităţi şi servicii deschise sau furnizate publicului.   Activităţi de dotare - achiziţionarea de obiecte de inventar/ mijloace fixe.   Apel de proiecte - invitație publică adresată de către autoritatea de management categoriilor de solicitanți eligibili stabiliți prin Ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului.   An fiscal- conform art.2, pct.29 al RDC, înseamnă perioada de la 1 iulie până la 30 iunie a anului următor, cu excepția primului an fiscal al perioadei de programare, pentru care înseamnă perioada de la data de început a eligibilității cheltuielilor până la 30 iunie 2022; pentru ultimul an fiscal, înseamnă perioada de la 1 iulie 2029 până la 30 iunie 2030.   Autoritate de Management - structura responsabilă de gestionarea și implementarea unuia sau mai multor programe operaționale, definită conform înțelesurilor prevăzute de Regulamentul (UE) 2021/1060.   Adaptare rezonabilă - modificãrile şi ajustãrile necesare şi adecvate, care nu impun un efort disproporţionat sau nejustificat atunci când este necesar într-un caz particular, pentru a permite persoanelor cu dizabilitãţi sã se bucure ori sã îşi exercite, în condiţii de egalitate cu ceilalţi, toate drepturile şi libertãţile fundamentale ale omului.   Beneficiar - un organism public sau privat, o entitate cu sau fără personalitate juridică sau o persoană fizică, responsabilă cu inițierea sau deopotrivă cu inițierea și implementarea operațiunilor.   Cerere de finanțare – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în condiţiile aplicabile apelului de proiecte în care se solicită finanţare, pentru acoperirea totală sau parţială a costurilor de realizare ale unui proiect şi este însoţit de anexe şi documentele specificate în Ghidul solicitantului aplicabil fiecărui apel de proiecte; în cadrul cererii de finanţare este prezentat detaliat proiectul, este argumentată necesitatea lui, sunt prezentate avantajele sale, planul de activităţi, planul de achiziţii, bugetul proiectului, indicatorii de realizare şi de rezultat, precum şi orice alte elemente necesare, prevăzute în Ghidul solicitantului şi care sunt cuprinse în sistemul informatic MySMIS2021/SMIS2021+.   Cheltuieli eligibile - cheltuielile efectuate de beneficiar pentru implementarea proiectelor finanţate în cadrul programelor operaţionale, conform prevederilor art. 63 alin. (1) din Regulamentul (UE) 2021/1.060.   Cheltuieli neeligibile - alte cheltuieli decât cele eligibile.   Comitet de monitorizare - este organismul definit conform înțelesurilor prevăzute de Regulamentul (UE) 2021/1060.   Contract de finanţare - actul juridic, cu titlu oneros, de adeziune, încheiat între autoritatea de management/organismul intermediar, după caz, şi beneficiar, astfel cum este definit la art. 2 pct. 9 din Regulamentul (UE) 2021/1.060, prin care se stabilesc drepturile şi obligaţiile corelative ale părţilor în vederea implementării operaţiunilor.   Contribuție a programului - potrivit art.2 al RDC, pct 19 reprezintă orice contribuție la finanțarea unor operațiuni, care provine de la bugetul autorităților publice naționale, regionale sau locale sau al oricărei grupări europene de cooperare, de la bugetul Uniunii pus la dispoziția fondurilor, de la bugetul unor organisme de drept public sau al unor asociații de autorități publice sau organisme de drept public, iar în scopul calculării ratei de cofinanțare pentru programele sau prioritățile FSE+ ea poate include orice resurse financiare vărsate în mod colectiv de angajatori și lucrători.   Contribuție publică - potrivit art.2 al RDC, pct 28 reprezintă orice contribuție la finanțarea unor operațiuni, care provine de la bugetul autorităților publice naționale, regionale sau locale sau al oricărei grupări europene de cooperare, de la bugetul Uniunii pus la dispoziția fondurilor, de la bugetul unor organisme de drept public sau al unor asociații de autorități publice sau organisme de drept public, iar în scopul calculării ratei de cofinanțare pentru programele sau prioritățile FSE+ ea poate include orice resurse financiare vărsate în mod colectiv de angajatori și lucrători.   Costurile directe - reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau proiect. Costurile directe pot include și alte categorii de cheltuieli eligibile decât cele cu investițiile care sunt direct legate de atingerea obiectivelor proiectului și pentru care poate fi demonstrată legătura directă.   Costurile indirecte - toate acele cheltuieli care nu se încadrează în categoria costurilor directe.   Costuri unitare - categorii specifice de costuri eligibile, clar identificate în prealabil printr-o trimitere la un cuantum pe unitate.   Declaraţie unică a solicitantului/partenerului/liderului de parteneriat - declaraţie pe propria răspundere a solicitantului, sub incidenţa prevederilor legale care privesc falsul în declaraţii şi falsul intelectual, prin care acesta declară că a respectat toate cerinţele pentru depunerea cererii de finanţare şi îndeplineşte condiţiile de eligibilitate prevăzute în Ghidul solicitantului şi se angajează ca în situaţia în care proiectul este admis la contractare să prezinte toate documentele justificative pentru a face dovada îndeplinirii condiţiilor de eligibilitate, sub sancţiunea respingerii finanţării.   Design universal - proiectarea produselor, mediului, programelor şi serviciilor, astfel încât sã poatã fi utilizate de cãtre toate persoanele, pe cât este posibil, fãrã sã fie nevoie de o adaptare sau de o proiectare specializate. Design universal nu va exclude dispozitivele de asistare pentru anumite grupuri de persoane cu dizabilitãţi, atunci când este necesar.   Dezangajare - reprezintă procesul prin care AMPRSM își retrage total sau parțial angajamentele financiare în legătură cu anumite proiecte/investiții precum și/sau în situația fondurilor neutilizate în urma atribuirii și/sau finalizării contractelor de achiziție de lucrări, în conformitate cu prevederile legale și contractuale.   Digitalizare - convertirea proceselor dinspre manual spre automat; utilizarea tehnologiilor digitale pentru a schimba un model de afaceri și pentru a oferi noi venituri și oportunități de producere a valorii; este procesul de a trece la o afacere digitală.   Decizia de reziliere a contractului de finanţare - actul administrativ emis de autoritatea de management/organismul intermediar prin care încetează raporturile contractuale şi, după caz, sunt individualizate sumele ce trebuie restituite de către beneficiar/lider de parteneriat ca urmare a rezilierii contractului de finanţare în condiţiile stabilite prin clauzele acestuia.   Fonduri europene - asistenţa financiară nerambursabilă primită de România, în calitate de stat membru al Uniunii Europene, prin intermediul Fondului european de dezvoltare regională, Fondului de coeziune, Fondului social european Plus, Fondului pentru o tranziţie justă.   Ghidul Solicitantului - documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte.   Imobil - în sensul Legii nr. 7/1996 a cadastrului şi a publicității imobiliare, republicată, cu modificările şi completările ulterioare, „se înțelege terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic”.   Imunizare la schimbările climatice - un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se în același timp respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050.   Indicatori de etapă - repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect; în funcţie de natura proiectelor, indicatorii de etapă pot reprezenta: realizarea unor activităţi sau subactivităţi din proiect, atingerea unor stadii de implementare sau de execuţie tehnică sau financiară prestabilite, precum şi stadii sau valori intermediare ale indicatorilor de realizare.   Indicator de realizare - înseamnă un indicator de măsurare a rezultatelor specifice ale intervenției.   Indicator de rezultat - înseamnă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii.   Infrastructura verde-albastră - soluții proiectate care imită natura, conectând funcțiile hidrologice urbane (infrastructură albastră) și spațiile verzi (infrastructură verde) permeabile, cu beneficii de proiectare și planificare urbană mai largi, generând valoare socială și de mediu pentru zonele vizate, abordând în același timp provocările creșterii urbane și schimbările climatice.   Lider de parteneriat - organism public sau privat care iniţiază un proiect, solicită finanţare pentru acesta în scopul implementării în asociere cu alte entităţi şi semnează contractul de finanţare.   Lucrări de reabilitare - lucrări fizice exprimate cantitativ, calitativ şi valoric, pentru readucerea acestora la nivelul tehnic prevăzut de reglementările tehnice în vigoare, pentru categoria de încadrare a lor.   Obiectivul specific - rezultatul la care contribuie o prioritate de investiții sau o prioritate a Uniunii într-un context național sau regional specific prin acțiuni sau măsuri luate în cadrul unei astfel de priorități.   Operațiune - un proiect, un contract, o acțiune sau un grup de proiecte selecționate în cadrul PR Sud-Muntenia.   Plan de monitorizare a proiectului – plan inclus în contractul de finanţare prin care se stabilesc indicatorii de etapă care se vor monitoriza de către autoritatea de management pe parcursul implementării proiectului, modul de verificare a acestora, precum ţintele finale asumate pentru indicatorii de realizare şi de rezultat care vor fi atinse în urma implementării proiectului; utilizarea acestui plan are ca finalitate consolidarea şi eficientizarea procesului de monitorizare a proiectelor de către autorităţile de management.   Prag de calitate - prag minim de la care se consideră că un proiect îndeplineşte condiţiile minime necesare pentru a fi finanţat din fonduri externe nerambursabile; pragul de calitate este stabilit ca punctaj minim care trebuie obţinut în urma evaluării tehnice şi financiare sau este stabilit conform altor mecanisme prevăzute în metodologia de evaluare şi selecţie aprobată de Comitetul de monitorizare care nu presupun acordarea de punctaje.   Prag de excelență - etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare.   Proiect – ansamblu de activităţi şi acţiuni care sunt cuprinse într-o cerere de finanţare depusă în cadrul unui apel de proiecte şi care este supusă procedurilor de evaluare, selecţie şi contractare sau pentru care se încheie un contract de finanţare.   Procesul de evaluare, selecție și contractare - totalitatea mecanismelor și activităților prin care autoritatea de management/organismul intermediar, după caz, asigură: evaluarea și selecția proiectelor pe baza metodologiei și criteriilor de evaluare și selecție aprobate de Comitetul de Monitorizare în aplicarea prevederilor art. 40 și 73 din Regulamentul (UE) 2021/1060, cu modificările și completările ulterioare, precum și mecanismul de acordare a finanțărilor și semnare a contractului de finanțare/emitere a deciziei de finanțare, după caz, în conformitate cu rezultatul procesului de evaluare și selecție detaliat în Ghidul solicitantului și cu încadrare în alocarea financiară a apelului de proiecte lansat. Acest proces poate fi derulat în una sau mai multe etape.   Program - definit conform înțelesurilor prevăzute de Regulamentul (UE) 2021/1060.   Solicitant - persoana juridică de drept public ori privat responsabilă cu iniţierea unui proiect, respectiv care a depus o cerere de finanţare în sistemul informatic MySMIS2021/SMIS2021+ în cadrul oricăruia dintre programele cofinanţate din Fondul european de dezvoltare regională, Fondul de coeziune, Fondul social european Plus şi Fondul pentru o tranziţie justă în perioada de programare 2021-2027.   Soluții bazate pe natură - soluții inspirate și susținute de natură, rentabile din punctul de vedere al costurilor, care oferă simultan beneficii de mediu, sociale și economice și contribuie la creșterea rezilienței. Ele sporesc diversitatea naturii, caracteristicilor naturale și a proceselor naturale din zonele urbane, peisajele terestre și peisajele marine, prin intervenții sistemice, eficiente din punct de vedere al resurselor și adaptate condițiilor locale.   Rate forfetare - categorii specifice de costuri eligibile, clar identificate în prealabil, prin aplicarea unui procent.   Valoarea totală a proiectului - totalul fondurilor reprezentând contravaloarea contribuţiei din fonduri europene, valoarea cofinanţării publice şi/sau private, precum şi contravaloarea cheltuielilor publice şi/sau private, altele decât cele eligibile.   Zona urbană funcțională - transpunerea spațială a relației bidirecționale dintre un centru urban și teritoriul său adiacent, bazată pe relații și fluxuri socio-economice, cel mai important dintre acestea fiind navetismul.  Termenii şi expresiile "obiectiv/proiect de investiţie", "investiţie publică", "proiect tehnic de execuţie" au înţelesurile prevăzute la art. 1 din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare. |

# **2. ELEMENTE DE CONTEXT**

## **2.1 Informații generale Program**

|  |
| --- |
| Programul Regional Sud-Muntenia 2021-2027 implementează viziunea strategică pentru o dezvoltare durabilă și echilibrată a regiunii, completând prioritățile și acțiunile pentru dezvoltarea acesteia din Planul de Dezvoltare Regională 2021-2027, Strategia de Specializare Inteligentă a Regiunii Sud-Muntenia 2021 - 2027 și Strategia Integrată de Dezvoltare Teritorială Sud-Muntenia.  Mobilitatea și conectivitatea sunt afectate de condițiile geografice și infrastructura precară. În regiunea Sud-Muntenia există o gamă largă de rețele TEN-T.  În implementarea Programului Regional Sud-Muntenia 2021-2027, operațiunile selectate vor valorifica la maximum contribuția fondurilor europene, ținând cont de principiile orizontale și de criteriile care să asigure neutralitatea climatică și imunizarea la schimbările climatice a investițiilor în infrastructura finanțată.  În dezvoltarea proiectelor, beneficiarii sunt încurajați să folosească soluții bazate pe natură.  Conform Raportului de Țară 2019, infrastructura de transport rutier a României este slab dezvoltată, subdimensionată și nu îndeplinește cerințele unei economii în creștere.  La nivel regional, datele statistice (2019) arată că starea tehnică a rețelei publice de drumuri este în general nesatisfăcătoare, doar 42,36% din rețeaua totală de drumuri fiind modernizată.  Din lungimea totală a drumurilor județene și comunale, 26,92% sunt modernizate și 40,91% sunt acoperite cu îmbrăcăminte ușoară.  Regiunea Sud-Muntenia este pe locul 2 în România în ceea ce privește numărul persoanelor rănite în accidente de circulație rutieră (6.321 persoane accidentate), din care un procent de 5,08% reprezintă decese, lipsa unei infrastructuri adecvate fiind una dintre principalele cauze ale acestui fenomen îngrijorător. Siguranța rutieră este amenințată și de podurile neconsolidate și riscul provocat de alunecările de teren.  Conectivitatea slabă a regiunii la rețeaua TEN-T este cauzată de lipsa investițiilor în bunurile publice.  Analiza Planului de Dezvoltare Regională 2021-2027 a identificat existența unor zone compacte în regiune care nu au conectivitate directă sau indirectă cu rețeaua TEN-T. Intervențiile publice sunt necesare pentru a evita consecințele disparităților teritoriale în creștere, ce reduc accesul la diferitele piețe alături de siguranța rutieră scăzută.  Investițiile propuse au ca scop dezvoltarea conectivității la rețeaua TEN-T, creșterea siguranței și a fluxului de trafic și vor crea beneficii pentru creșterea economică, mobilitatea mărfurilor și a persoanelor și vor contribui la reducerea disparităților intraregionale.  Rețeaua de drumuri județene și comunale din regiune măsoară o lungime totală de 10.110 km, dintre care doar 26,92% modernizată. La nivel de județ, cele mai mici ponderi ale rețelei de drumuri județene și comunale modernizată au fost înregistrate în județul Argeș (2,88%), urmat de județul Prahova (13,46%).  În cazul județelor Argeș și Prahova, una dintre provocările modernizărilor de drumuri este dată de relieful montan din partea nordică a celor 2 județe.  În ceea ce privește accesibilitatea rutieră, partea de sud a regiunii deține o densitate a drumurilor scăzută comparativ cu partea de nord, cele mai mici valori fiind înregistrate în judeţele Călăraşi (26,5 km/100 km²) şi Ialomiţa (26 km/100 km²).  În cele 7 județe ale regiunii au fost identificați peste 533 km cu conectivitate directă sau indirectă la rețeaua TEN-T, ce au nevoie de investiții în complexul rutier.  Recomandările Anexei D a Raportului de Țară 2019 relevă faptul că investițiile în modernizarea drumurilor vor contribui la reducerea ratei ridicate a fatalităților rutiere și vor atenua daunele aduse mediului.  În perioadele anterioare de programare, autoritățile județene au făcut investiții pentru reabilitarea sau modernizarea drumurilor județene din fonduri proprii, fonduri naționale prin programe guvernamentale (Programul Național Dezvoltare Locală 1 și Programul Național Dezvoltare Locală 2), respectiv fonduri europene (Programul Operațional Regional 2007–2013, prin care s-au reabilitat 327 de km, respectiv prin Programul Operațional Regional 2014-2020, prin care se vor moderniza peste 462 de km).  Regiunea Sud-Muntenia are o poziţie geografică strategică, fiind regiune de graniţă cu Bulgaria, iar drumurile de înaltă calitate trebuie să asigure o bună deschidere internă şi transfrontalieră, reprezentând cel mai utilizat mod de transport din regiune.  Gradul de dezvoltare a infrastructurii rutiere va avea un impact asupra mai multor domenii, printre care dezvoltarea turismului și afluxul investițiilor străine. |

## **2.2 Prioritatea/Fond/Obiectiv de politică/Obiectiv specific**

|  |
| --- |
| **Fond** - FEDR  **Prioritatea P4** – O regiune mai accesibilă  **Obiectiv de Politica 3** – O Europă mai conectată prin dezvoltarea mobilității  **Obiectiv Specific RSO3.2** - Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere (FEDR)  **Operațiunea -** Dezvoltarea și creșterea unei mobilități naționale, regionale și locale durabile, inteligente și intermodale, prin investiții în reabilitarea, modernizarea, extinderea reţelei de drumuri judeţene din regiunea Sud-Muntenia |

## **2.3 Reglementări europene și naționale, cadrul strategic, documente programatice aplicabile**

|  |
| --- |
| • Regulamentul (UE) nr. nr. 2021/1060 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare.  • Regulamentul (UE) nr. 2021/1058 al Parlamentului European și al Consiliului privind Fondul european de dezvoltare regională și Fondul de coeziune;  • Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027;  • Regulamentul (UE) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.  • Decizia CE pentru aprobarea Programului Regional Sud-Muntenia pentru perioada de programare 2021-2027;  • Carta Drepturilor Fundamentale a Uniunii Europene;  • Tratatul privind Funcționarea Uniunii Europene (TFUE);  • Convenția Organizației Națiunilor Unite privind Drepturile Persoanelor cu Dizabilităţi;  • Legea nr. 7/1996 a cadastrului şi a publicităţii imobiliare, cu modificările și completările ulterioare;  • Legea nr. 50/1991, privind autorizarea executării lucrărilor de construcții, cu modificările și completările ulterioare;  • Legea nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;  • Legea nr. 215/1997 privind Casa Socială a Constructorilor, cu modificările și completările ulterioare;  • Legea nr. 292 din 3 decembrie 2018 privind evaluarea impactului anumitor proiecte publice și private asupra mediului, cu modificările și completările ulterioare;  • Legea nr. 273 din 29 iunie 2006 privind finanțele publice locale, cu modificările și completările ulterioare;  • Legea nr. 350/2001 privind amenajarea teritoriului şi urbanismul, cu modificările şi completările ulterioare;  • Legea apelor nr. 107/1996 cu modificările și completările ulterioare;  • Legea 287/2009 - Codul Civil cu modificările și completările ulterioare;  • Legea nr. 211/2011 privind regimul deșeurilor, cu modificările și completările ulterioare;  • Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare;  • Legea nr. 104/2011 privind calitatea aerului înconjurător, cu modificările şi completările ulterioare;  • Legea nr. 221/2010 pentru ratificarea Convenţiei privind drepturile persoanelor cu dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007;  • Legea nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare;  • Legea nr. 232/2022 privind cerinţele de accesibilitate aplicabile produselor şi serviciilor;  • Legea nr. 10/1995 privind calitatea în construcţii, republicată, cu modificările și completările ulterioare;  • Legea nr.155/2023 privind mobilitatea urbană durabilă;  • Legea nr. 227/2015 privind Codul fiscal, cu modificările și completările ulterioare;  • Ordonanța de urgență nr. 92/2021 privind regimul deșeurilor, cu modificările și completările ulterioare;  • Ordonanța de urgență nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare.  • Ordonanța de urgență nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;  • Ordonanța de urgență nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;  • Ordonanța de urgență nr. 97/2022 - pentru modificarea și completarea Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;  • Ordonanța de urgență nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările și completările ulterioare;  • Ordonanța de urgență nr. 88/2022 pentru modificarea și completarea unor acte normative în vederea gestionării fondurilor europene nerambursabile destinate dezvoltării regionale;  • Ordonanţa de urgenţă nr. 112/2018 privind accesibilitatea site-urilor web şi a aplicaţiilor mobile ale organismelor din sectorul public;  • Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu modificările și completările ulterioare;  • Ordonanța de urgență nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, cu modificările şi completările ulterioare;  • Ordonanța de Guvern nr. 27/2002 privind reglementarea activității de soluționare a petițiilor, cu modificările și completările ulterioare;  • Ordonanța Guvernului nr. 24/2011 privind unele măsuri în domeniul evaluării bunurilor, cu modificările și completările ulterioare;  • Ordonanța de urgență nr. 171/2022 pentru accelerarea implementării proiectelor de infrastructură finanțate din fonduri externe nerambursabile, precum și pentru modificarea și completarea unor acte normative, cu modificările și completările ulterioare;  • Hotărârea Guvernului nr. 907/2016, privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.  • Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;  • Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;  • Hotărârea Guvernului nr. 942/2017 privind aprobarea Planului naţional de gestionare a deşeurilor;  • Hotărârea Guvernului nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare;  • Hotărârea nr. 972/2016 pentru aprobarea planurilor de management al riscului la inundaţii aferent celor 11 administraţii bazinale de apă şi fluviului Dunărea de pe teritoriul României.  • Hotărârea nr. 273/1994 privind aprobarea Regulamentului privind recepţia construcţiilor, cu modificările și completările ulterioare;  • Ordinul nr. 1777/ 2023 al ministrului investițiilor și proiectelor europene privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027;  •Ordinul nr. 2041/2023 pentru aprobarea modelului contractului de finanţare prevăzut la art. 14 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027;  • Ordinul ministrului investiţiilor şi proiectelor europene şi ministrului finanţelor nr. 4013 din 23.10.2023/ 5316 din 27.11.2023 pentru aprobarea Instrucţiunilor de aplicare a prevederilor art.9 alin.(1) şi (2) din Hotărârea Guvernului nr.873/ 202 2pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;  • Ordinul nr. 2370/ 2023 al ministrului investițiilor și proiectelor europene pentru aprobarea matricei de corelare prevăzute la art. 7 alin. (3) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027;  • Ordinul nr. 696/2021 pentru modificarea Ordinului ministrului lucrărilor publice, dezvoltării şi administraţiei nr. 4.423/2020 privind stabilirea structurii care asigură coordonarea operaţională a programelor operaţionale regionale pentru perioada de programare 2021-2027.  • Ghidul pentru aplicarea Cartei Drepturilor Fundamentale UE în implementarea fondurilor nerambursabile europene elaborat de MIPE;  • Ghid pentru reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocate României în perioada 2021-2027. |

# **3. ASPECTE SPECIFICE APELULUI DE PROIECTE**

## **3.1 Tipul de apel**

|  |
| --- |
| Prin prezentul ghid se lansează apelul de proiecte de tip necompetitiv, cu termen-limită de depunere, cu numărul PRSM/149/PRSM\_P4/OP3/RSO3.2/PRSM\_A29.  Proiectele pot fi depuse conform perioadei menționate în cadrul secțiunii 4.3 a prezentului document.  În cadrul acestui apel, în perioada **1 februarie 2024 – 29 februarie 2024 vor avea prioritate la finanțare proiectele incluse în Prioritatea 1**, conform Hotărârii CpDR Sud-Muntenia nr.13/23.09.2020, actualizată prin Hotărârile CpDR Sud-Muntenia nr. 4/03.07.2023 și nr. 17/24.11.2023 privind aprobarea/actualizarea listei de proiecte prioritare pentru domeniul infrastructurii rutiere județene ce urmează să fie depuse în cadrul Programului Regional Sud-Muntenia 2021-2027. Astfel, proiectele incluse în Prioritatea 1 vor fi evaluate și contractate în ordinea depunerii acestora, indiferent dacă se depun și proiecte incluse în Prioritatea 2.  Proiectele din Prioritatea 1 depuse în perioada **01 martie 2024 - 31 decembrie 2024, intră în competiţie cu proiectele din Prioritatea 2, conform** Hotărârilor CpDR Sud-Muntenia **sus-menţionate, parcurgând etapele de evaluare tehnico-financiară şi contractare în ordinea depunerii acestora.**  Proiectele depuse, ce parcurg etapele de evaluare și selecție, obținând, cel puțin, pragul de calitate de **50 de puncte** în urma evaluării tehnice și financiare, vor putea fi contractate. În conformitate cu prevederile art. 15, lit. b) din O.U.G. nr. 133/2021, în funcție de disponibilitatea fondurilor, AM PRSM poate supracontracta peste limita bugetului alocat apelului de proiecte.  Pentru informarea corectă a potențialilor solicitanți, AM PRSM va publica lunar pe website-ul programului situația proiectelor depuse și gradul de acoperire a alocării financiare disponibile.  O cerere de finanțare pentru un proiect, care este respins într-una din etapele procesului de evaluare, selecție si contractare, poate fi redepusă în cadrul prezentului apel de proiecte, cu condiția corectării/îmbunătățirii aspectelor care au stat la baza respingerii inițiale a acesteia și încadrării în termenul limită de depunere. Aceasta va fi tratată ca o cerere nou depusă.  In cazul în care o cerere de finanțare pentru unul din proiectele ce face parte dintr-un acord de colaborare de tip partenerial (acord realizat cu scopul asigurării conectării întregului traseu propus prin proiect la TEN-T) este respinsă, iar o parte din traseu nu mai are asigurată conexiunea la rețeaua TEN-T, acea cerere de finanțare va putea fi redepusă ca urmare a corectării/ îmbunătățirii, astfel încât toate solicitările de finanțare aferente întregului traseu să poată fi contractate. În caz contrar, întregul traseu devine neeligibil. |

## **3.2 Forma de sprijin (granturi; instrumentele financiare; premii)**

|  |
| --- |
| În cadrul prezentului apel, forma de sprijin este grantul nerambursabil. |

## **3.3 Bugetul alocat apelului de proiecte**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Alocarea financiară pentru acest apel de proiecte este:   |  |  |  |  |  |  |  | | --- | --- | --- | --- | --- | --- | --- | | **FEDR APEL  EURO** | **BS EURO** | **AFN EURO** | **BL EURO** | **BN = BS+BL EURO** | **Alocare apel  (FEDR + BS+BL, EURO)** | **Curs info euro ghid** | | 418,856,266.24 | 64,060,370.12 | 482,916,636.37 | 9,855,441.57 | 73,915,811.69 | 492,772,077.94 | 4.9726 |  |  |  |  |  |  |  | | --- | --- | --- | --- | --- | --- | | **FEDR LEI** | **BS LEI** | **AFN LEI** | **BL LEI** | **BN = BS+BL lei** | **Alocare apel  (FEDR + BS+BL, LEI)** | | 2,082,804,669.52 | 318,546,596.47 | 2,401,351,265.99 | 49,007,168.75 | 367,553,765.22 | 2,450,358,434.74 | |

## **3.4 Rata de cofinanțare**

|  |
| --- |
| În cadrul prezentului apel de proiecte, pentru întocmirea bugetului cererii de finanțare, se vor lua în calcul următoarele rate de cofinanțare:   * **FEDR: maximum 85%.** * **Buget de Stat: maximum 13%.** * **Contribuție beneficiar: minimum 2%.**   În cazul proiectelor depuse în parteneriat, modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de parteneriat. |

## **3.5 Zona/zonele geografică(e) vizată(e) de apelul de proiecte**

|  |
| --- |
| Prezentul apel de proiecte este dedicat, exclusiv, solicitantilor eligibili din regiunea Sud-Muntenia și se aplică investițiilor realizate în toate cele 7 județe ale regiunii, respectiv Argeș, Călărași, Dâmbovița, Giurgiu, Ialomița, Prahova și Teleorman. |

## **3.6 Acțiuni sprijinite în cadrul apelului**

|  |
| --- |
| Pentru atingerea obiectivului specific al acestei priorități, sunt avute în vedere realizarea următoarelor tipuri de investiții:  a) Investiții (reabilitare, modernizare, extindere) în reţeaua de drumuri judeţene care asigură conectivitatea directă sau indirectă cu rețeaua TEN-T de bază și extinsă, precum și măsuri pentru reducerea impacturilor semnificative asupra IVA și realizarea conectivităţii coridoarelor ecologice (doar acolo unde este relevant), realizarea/amenajarea/extinderea de piste de biciclete de-a lungul drumurilor județene, realizarea de investiții suplimentare pentru protecția drumului respectiv față de efectele generate de condiții meteorologice extreme (de ex. realizarea de perdele forestiere, etc).  b) Investiții (reabilitare, modernizare, extindere) pentru descongestionarea și fluidizarea traficului prin intervenții în infrastructura rutieră de drumuri judeţene care asigură conectivitatea directă sau indirectă cu rețeaua TEN-T de bază și extinsă, inclusiv în zona urbană (pasaje, noduri rutiere, extinderi la 4 benzi, variante ocolitoare, poduri, etc).  Drumurile publice pot fi prevăzute cu staţii amenajate în afara fluxului circulaţiei, pentru oprirea mijloacelor de transport în comun.  Pentru toate acțiunile indicative de mai sus, se va finanța și infrastructura edilitară necesară, ca activitate auxiliară a proiectelor vizate.  De asemenea, pentru toate acțiunile indicative de mai sus se va finanța și realizarea de investiții destinate siguranței rutiere pentru participanții la trafic, drept activități conexe ale proiectelor vizate. Măsurile orientative enumerate mai jos se vor aplica în funcție de specificul și necesitatea fiecărui drum județean:   * amenajări de tip intersecție giratorie pentru intersecțiile la nivel; * introducerea sectoarelor de drum de 2+1 benzi de circulaţie (unde este cazul); * parapeți de siguranță, acostament; * pasarele pietonale; * sisteme de management al traficului; * iluminarea drumului public pe timp de noapte, în special în intersecții și în zonele cu activitate pietonală, precum și a trecerilor pentru pietoni; * materiale retro-reflectorizante pentru a asigura vizibilitatea; * marcaje rezonatoare, orizontale și verticale; * limitatoare de viteză în localități rurale pe drumuri cu o singură bandă; * trotuare și alveole (unde este cazul); * benzi dedicate pentru viraje la stânga (unde este cazul), etc.   **NOTĂ : Investițiile prevăzute la litera b) precum și investițiile destinate siguranței rutiere pentru participanții la trafic nu vor fi proiecte de sine stătătoare, ci vor constitui părți integrante ale investițiilor prevăzute la litera a).**  **Specificul proiectelor ce pot fi depuse în cadrul apelului de proiecte**  Investițiile vizează rețeaua de drumuri județene care asigură conectivitatea, directă sau indirectă, cu rețeaua TEN-T de bază și extinsă și se regăsesc în Hotărârea CpDR Sud-Muntenia nr.13/23.09.2020, actualizată prin Hotărârile CpDR nr.4/03.07.2023 şi nr.17/24.11.2023 privind aprobarea/actualizarea listei de proiecte prioritare pentru domeniul infrastructurii rutiere județene ce urmează să fie depuse în cadrul Programului Regional Sud-Muntenia 2021-2027.  Intervențiile vizează reabilitarea, modernizarea, extinderea reţelei de drumuri judeţene, având ca scop creșterea portanței, fluidizarea și siguranța traficului, conform acțiunilor definite în această secțiune a prezentului ghid.  Acțiunile indicative se înscriu în obiectivele strategice identificate în Master Planul General de Transport al României, în Programul Investițional privind dezvoltarea infrastructurii de transport a României pe perioada 2021-2030 și în Programul Național de Control al Poluării Atmosferice.  De asemenea, acțiunile indicative sunt complementare cu acțiunile propuse prin Programul Transport 2021-2027, Planul Național de Redresare și Reziliență, Programul Național de Dezvoltare Rurală, Planul Național Strategic, precum și cu acțiunile propuse prin programele comunitare (Mecanismul pentru Interconectarea Europei, Orizont Europa, Programul Transnațional Dunărea, Interreg VI A RO-BG, Interreg Europe și Invest EU).  Necesitatea intervențiilor la nivelul variantelor ocolitoare **cu statut de drum județean** trebuie să rezulte din Strategiile Integrate de Dezvoltare Urbană/Județeană aferente respectivului oraș/municipiu care să facă referire la utilitatea/necesitatea proiectului respectiv, în funcție de nevoile de dezvoltare identificate la nivel local/regional, incluse în Hotărârea CpDR Sud-Muntenia nr.13/23.09.202, actualizată prin Hotărârile CpDR nr.4/03.07.2023 şi nr.17/24.11.2023 privind aprobarea/actualizarea listei de proiecte prioritare pentru domeniul infrastructurii rutiere județene ce urmează să fie depuse în cadrul Programului Regional Sud-Muntenia 2021-2027. **În acest sens, se va depune extras din Lista de proiecte aferente Strategiei Integrate de Dezvoltare Urbană/Județeană, în care să se regăseasca investiția respectivă.**  Pentru traseele ce parcurg mai multe județe din cadrul regiunii se pot încheia acorduri de parteneriat sau acorduri-cadru de colaborare cu rolul de a asigura cadrul legal de cooperare în derularea și implementarea proiectelor inter-conectate.  Pentru traseele ce parcurg mai multe județe se pot depune cereri de finanțare și individual, pentru fiecare județ, cu respectarea condiției de continuitate a traseului si de asigurare a conectării la rețeaua TEN-T.  De asemenea, pentru cazul în care sunt mai multe proiecte ce parcurg mai multe județe, acestea se pot depune împreună în cadrul unei colaborari parteneriale, cu condiția respectării condiției de continuitate a traseului și de conectare la rețeaua TEN-T.  **Tipuri de proiecte**  **1. Proiect privind un drum județean**  Proiectul trebuie să prevadă acțiuni din cele prevăzute în această secțiune (3.6) pentru un drum județean continuu sau tronson de drum județean cu același indicativ continuu sau pentru unul sau mai multe tronsoane intercalate cu segmente modernizate deja sau în curs de modernizare prin POR 2014-2020 sau prin alte surse de finanțare (asigurând sinergia investițiilor), cu condiția asigurării functionalității întregului traseu la finalizarea implementarii proiectului.  In acest din urmă caz (segment realizat sau în curs de realizare din alte surse de finanțare) este necesar ca, prin hotărârea de aprobare a indicatorilor tehnico – economici ai investiţiei, să se asume faptul că, la momentul recepției lucrărilor implementate prin proiectul finanțat prin Programul Regional Sud-Muntenia 2021-2027, traseul va fi funcțional, în integralitatea sa (inclusiv tronsoanele finanțate din alte surse de finanțare), asigurându-se conectarea la rețeaua TEN-T.  În cazul excepțional în care traseul unui drum județean cu același indicativ este întrerupt de un sector de drum național, starea tehnică a segmentului intercalat de DN va fi comunicată de administratorul drumului national respectiv si va fi anexată documentației cererii de finanțare, traseul urmând a fi considerat continuu.  Conexiunea la TEN-T va fi luată în considerare chiar și în cazul în care se realizează pe teritoriul altei regiuni de dezvoltare, păstrând condiția de funcționalitate pentru tronsonul de drum județean din afara regiunii Sud-Muntenia.  Poate fi acceptată depunerea unei singure cereri de finantare cu doua sau mai multe documentatii tehnico-economice, ale aceluiasi beneficiar, aferente cererii de finantare, necesar a fi incluse intr-un singur proiect pentru asigurarea conexiunii la reteaua TEN-T, cu condiția asigurării continuității traseului.  Această posibilitate este aplicabilă doar dacă, cel puțin, una din documentatiile tehnico-economice a fost întocmită înainte de data publicării ghidului solicitantului, fiind necesară și întocmirea unui deviz de cheltuieli cumulat rezultat din toate documentațiile tehnico-economice.  **2.Proiect privind un traseu intrajudețean (în interiorul unui județ), sau**  **3.Proiect/proiecte privind un traseu interjudețean (pe parcursul a două sau mai multe județe)**  Proiectul trebuie să prevadă acțiuni de reabilitare, modernizare, extinderea:  • unui (or) drum(uri) județene, sau  • unui(or) tronsoan(e)/segment(e) de drum județean, sau  • mai multor DJ sau tronsoane de DJ.  Pentru asigurarea sinergiilor investițiilor, precum și a continuității traseului există posibilitatea intercalării de segmente de drum județean modernizate deja sau în curs de modernizare.  În cazul în care proiectul prevede modernizarea unor DJ sau tronsoane (segmente) de DJ între care este (sunt) intercalat(e) segment(e) de DJ realizat(e) sau în curs de realizare din alte surse de finanțare, asigurând continuitatea proiectului, precum și conectarea la rețeaua TEN T, este necesar ca, prin hotărârea de aprobare a indicatorilor tehnico – economici ai investiţiei, să se asume faptul că, la momentul recepției lucrărilor implementate prin proiectul finanțat prin Programul Regional Sud-Muntenia 2021-2027, traseul va fi funcțional în integralitatea sa (inclusiv tronsoanele finanțate din alte surse de finanțare).  În cazul excepțional în care traseul propus este întrerupt de un sector de drum național, starea tehnică a segmentului intercalat de DN va fi comunicată de administratorul drumului national respectiv si va fi anexată documentației, iar traseul va fi considerat continuu.  **Starea bună a drumului pentru tronsoanele finanțate din alte surse de finanțare înseamnă, cel puțin, drum acoperit cu asfalt, beton sau pavaj care nu prezintă faianțări, denivelări/gropi/spărturi în carosabil din cauza cărora ar crește timpului de deplasare, scădea portanța, iar traficul s-ar congestiona.**  Traseul trebuie să aibă caracter continuu, dar nu neapărat liniar, putând asigura, astfel, accesul comunităților locale.  În cazul proiectelor realizate în parteneriat, unitățile administrativ-teritoriale implicate în proiect trebuie să asigure compatibilitatea soluțiilor tehnice propuse în proiect.  În cazul în care un traseu al unui drum județean parcurge un municipiu, un oraș sau o comună ce asigură continuitatea traseului, se va încheia un *Acord de parteneriat* între UAT Județ si UAT Municipiu/Oraș/Comună, dacă prin proiect se intervine pe respectiva porțiune de DJ, pe suprafețe (aflate în proprietatea respectivei localități) adiacente drumului județean pentru a realiza/moderniza piste de biciclete, trotuare, stații de călători etc ( a se vedea pct. b, de mai jos).  Acordul de parteneriat între UAT Județ și UAT municipii/orașe/comune este necesar doar dacă prin proiect se intervine pe suprafețe ce nu se află în limita de proprietate a județului sau dacă în proiect sunt incluse cheltuieli aferente partenerului/partenerilor.  Astfel, având în vedere secțiunile 1, 2, 3, pot exista mai multe situații ce pot duce la finanțarea unor proiecte în cadrul prezentelor apeluri de proiecte:   1. Proiecte ce vor fi implementate de o singură unitate administrativ-teritorială.   În acest caz, nu este necesară colaborarea între mai multe unități ale administratiei publice locale.  **UN SINGUR PROIECT = O SINGURĂ CERERE DE FINANŢARE = UN SINGUR SOLICITANT – UN SINGUR CONTRACT DE FINANȚARE**  b. Proiecte unitare implementate în baza unui **Acord de parteneriat.**  În cadrul acestor tipuri de proiecte este necesară realizarea unui singur proiect unitar/ o singură cerere de finanțare ce implică colaborarea dintre mai multe unități ale administrației teritoriale județ sau unități ale administrației teritoriale județ cu unități ale administrației terioriale municipiu/oraș/comună.  În acest sens, este necesară încheierea unui acord de parteneriat și desemnarea unui lider de parteneriat la nivelul unei unități administrativ-teritoriale, care să îndeplinească rolul de coordonator/lider al activităților proiectului și care să fie unicul responsabil în relația cu AM PR Sud-Muntenia.  Modul de funcționare a acestui parteneriat este detaliat în cadrul acordului de parteneriat, modelul de acord fiind anexat prezentului ghid.  În cazul unui traseu finanțat în integralitatea sa, pe teritoriul mai multor județe, în cadrul unui singur contract de finantare cu lider de parteneriat, rezilierea unui contract de lucrări pe teritoriul unuia dintre județe sau nerealizarea unui segment din traseu, nu conduce la rezilierea întregului contract de finanțare dacă este îndeplinit, în continuare, criteriul de eligibilitate privind conectivitatea pentru tronsoanele finalizate.  În cazul în care acest criteriu nu mai este îndeplinit, contractul urmează a fi reziliat. În această situație, AM PR SM va recupera sumele aferente segmentelor nerealizate de la liderul de parteneriat/parteneri.  **UN SINGUR PROIECT = O SINGURĂ CERERE DE FINANŢARE = PARTENERIAT CU UN LIDER – UN CONTRACT DE FINANȚARE CU UNUL SAU MAI MULTE CONTRACTE DE ACHIZIȚII DERULATE DE CĂTRE LIDERUL DE PARTENERIAT SAU DE FIECARE DINTRE PARTENERI**  c. Proiecte diferite inter-conectate, implementate în baza unui **Acord-cadru de colaborare**.  Acest gen de colaborare implică elemente generale de coordonare între diferite proiecte inter-conectate şi nu presupun existența unui lider de parteneriat. Proiectele realizate de membrii acordului-cadru de colaborare sunt depuse separat la finanţare în cadrul prezentului apel de proiecte, însă presupun elemente de inter-conectare între acestea din perspectiva realizării conexiunii integrale la rețele TEN-T.  Acordul-cadru de colaborare are rolul de a stabili elementele minime necesare asigurării, din perspectiva apelului de proiecte, a îndeplinirii obiectivului general de realizare a conexiunii integrale la rețele TEN-T.  În acest sens, acordul cadru de colaborare are rolul de a stabili un calendar estimativ pentru fiecare tronson, de asumare a unor angajamente ferme legate de finanțarea/implementarea fiecărui tronson, astfel încât realizarea întregului traseu al drumului județean (drumurilor județene) propus(e) spre finanțare să se realizeze într-o perioadă rezonabilă, respectiv în limitele stabilite pentru implementarea proiectelor în cadrul Programului Regional Sud-Muntenia 2021-2027.  Contractele de finanțare nu se vor semna înainte de finalizarea etapei de evaluare tehnică și financiară pentru fiecare dintre proiectele individuale propuse a fi realizate în cadrul unui calendar etapizat raportat la obiectivul final al apelului de proiecte.  În cazul proiectelor ce se afla sub prevederile acordului cadru de colaborare, procesul de evaluare şi selecție se va aplica întregului pachet de proiecte (neputând fi aprobate proiecte singulare din cadrul traseului).  Proiectele componente trebuie să conțină soluții tehnice compatibile între ele care să conducă la obținerea acelorlași parametrii relevanți ai respectivului drum județean.  Astfel, contractarea traseelor formate din mai multe proiecte/ mai multe cereri de finanțare/ mai mulți beneficiari cu Acord-cadru de colaborare se va face după parcurgerea etapelor de evaluare a tuturor proiectelor/cererilor de finanțare ce compun respectivul traseu.  **UN TRASEU = MAI MULTE PROIECTE = MAI MULTE CERERI DE FINANŢARE = MAI MULTI BENEFICIARI CU ACORD-CADRU DE COLABORARE- MAI MULTE CONTRACTE DE FINANTARE**  În cazul în care unul sau mai multe proiecte, parte a unui traseu nu este/sunt selectat(e) în cadrul apelului de proiecte, celelalt(e) proiect(e), parte a traseului, care a(u) fost selectat(e), va/vor fi contractat(e) dacă îndeplineste/îndeplinesc criteriul de eligibilitate privind conectivitatea la rețele TEN-T, iar reevalurea în cadrul etapei ETF, în noile condiții, asigură pragul de calitate necesar proiectelor finanțabile.  În cazul unui traseu finanțat în integralitatea sa, în cadrul mai multor contracte de finantare (situația de la cap.3.6, sectiunea 3, pct c ), rezilierea unui contract de finanțare nu produce efecte asupra celorlalte contracte dacă este îndeplinit în continuare criteriul de eligibilitate privind conectivitatea la reteaua TEN-T.  În cazul în care acest ultim criteriu nu mai este îndeplinit, celelalte contracte sunt suspendate pe o perioadă de maximum 6 luni, perioadă în care pentru segmentul/tronsonul/proiectul reziliat se pot identifica alte surse de finanțare. În situația identificării surselor de finanțare necesare continuării proiectului, contractul de finanțare se va prelungi automat cu perioada suspendării (dar nu mai mult de 31.12.2029).  În cazul în care în termenul de 6 luni nu sunt asigurate surse alternative de finanțare, celelalte contracte sunt reziliate în baza clauzelor suspensive, iar finanțarea nerambursabilă acordată va fi recuperată în conformitate cu prevederile contractului de finanțare.  Pentru punctele a, b și c, în cadrul contractelor de finanțare:   * Beneficiarul se obligă să îndeplinească obligațiile asumate, în conformitate cu prevederile Anexei 1 – Cererea de finanțare, privind conectivitatea, directă sau indirectă, cu rețeaua TEN-T de bază și extinsă. * Beneficiarul se obligă ca, în urma implementării proiectului, să asigure funcționalitatea integrală a drumului respectiv, inclusiv a tronsoanelor de drum finanțate din alte surse.   În caz contrar, AM PR SM va rezilia contractul de finanțare iar finanțarea nerambursabilă acordată va fi recuperată în conformitate cu prevederile contractului de finanțare. |

## **3.7 Grup țintă vizat de apelul de proiecte**

|  |
| --- |
| Principalele grupuri țintă vizate în cadrul prezentului apel:  - autoritățile publice;  - mediul de afaceri;  - populația din cadrul municipiilor, orașelor și comunelor;  - participanții la trafic. |

## **3.8 Indicatori**

### ***3.8.1 Indicatori de realizare***

|  |
| --- |
| **RCO46** - Lungimea drumurilor reconstruite sau modernizate – din afara TEN-T – km.  Acest indicator se referă la lungimea totală a tronsoanelor de drum non-TEN-T reconstruite sau modernizate datorită proiectelor sprijinite.  Intervențiile includ lucrări de reconstrucție, refacerea suprafețelor, realiniere etc.  Lungimea drumului trebuie măsurată ca lungimea unui drum bidirecțional (nu trebuie raportați kilometrii de bandă).  Acest indicator nu acoperă lucrări de întreținere și reparare a drumurilor (de exemplu, petice rutiere, marcaje rutiere).  **RCO58** - Piste ciclabile care beneficiază de sprijin – km  Acest indicator se referă la lungimea infrastructurii dedicate pentru ciclism, nou construită sau semnificativ modernizată prin proiect.  Infrastructura dedicată pentru ciclism include piste pentru ciclism separate de drumuri pentru traficul vehiculelor sau de alte părți ale aceluiași drum prin mijloace structurale (borduri, bariere), străzi de biciclete, tuneluri pentru biciclete etc. Pentru infrastructura de ciclism cu benzi unidirecționale separate (ex: de fiecare parte a unui drum), lungimea se măsoară ca lungime a benzii.  Indicatorii de realizare se măsoară la momentul finalizării implementării investiției, respectiv data plății finale către beneficiar. |

### ***3.8.2 Indicatori de rezultat***

|  |
| --- |
| **RCR55** - Număr anual de utilizatori de drumuri nou construite, reconstruite, reabilitate sau modernizate - pasageri-km/an.  Acest indicator se referă la numărul total de pasageri-km parcurși pe drumuri nou construite, reabilitate, reconstruite sau modernizate prin proiect.  Valoarea de bază a indicatorului se referă la numărul estimat de pasageri-km parcurși pe drumul respectiv în anul anterior începerii intervenției și este zero pentru drumurile noi.  Valoarea indicatorului va fi estimată ex-post, pentru perioada de un an de la finalizarea implementării investiției, respectiv data plății finale către beneficiar. |

### ***3.8.3 Indicatori suplimentari specifici Apelului de Proiecte (dacă este cazul)***

|  |
| --- |
| *Nu este cazul.* |

## **3.9 Rezultatele așteptate**

|  |
| --- |
| În cadrul fiecărei cereri de finanțare se vor menţiona rezultatele aşteptate în corelare cu activităţile propuse prin proiect.  Rezultatele care vor fi menționate în mod obligatoriu în cadrul fiecărui proiect, după caz, în funcție de activitățile incluse în proiect:   * poduri, podețe – număr; * pasaje – număr; * suprafață trotuare/ alveole modernizate/realizate - mp; * pasarele pietonale modernizate/realizate - număr; * stații transport public construite/modernizate – număr; * aliniamente de arbori de-a lungul căilor de transport – km; * perdele forestiere - mp; * investiții suplimentare pentru protecția drumului respectiv față de efectele generate de condiții meteorologice extreme - mp; * elemente suplimentare destinate siguranței circulației rutiere – număr;   Realizarea rezultatelor asumate este obligatorie în perioada de implementare, iar menținerea acestora este obligatorie pe întreaga perioadă de durabilitate a proiectului. |

## **3.10 Operațiune de importanță strategică**

|  |
| --- |
| *Nu este cazul* |

## **3.11 Investiții teritoriale integrate**

|  |
| --- |
| *Nu este cazul.* |

## **3.12 Dezvoltare locală plasată sub responsabilitatea comunității**

|  |
| --- |
| *Nu este cazul.* |

## **3.13 Reguli privind ajutorul de stat**

|  |
| --- |
| Activităţile propuse în cadrul proiectelor nu intră sub incidenţa ajutorului de stat.  Beneficiarul se obligă să nu utilizeze obiectele/bunurile, fie ele mobile sau imobile, în vederea desfăşurării de activităţi economice, în scopul obţinerii de venituri prin cedarea folosinţei oricăruia dintre obiecte/bunuri către o terţă parte, cu excepţia activităţilor corespunzătoare destinaţiei principale a acestora, pe întreaga perioadă de durabilitate a contractului de finanțare.  Solicitantul își va asuma prin Declarația unică faptul că activitățile proiectului nu intră sub incidența regulilor de ajutor de stat. |

## **3.14 Reguli privind instrumentele financiare**

|  |
| --- |
| *Nu este cazul.* |

## **3.15 Acțiuni interregionale, transfrontaliere și transnaționale**

|  |
| --- |
| Regiunea Sud Muntenia are o poziţie geografică strategică, fiind regiune de graniţă cu Bulgaria, iar drumurile de înaltă calitate trebuie să asigure o bună deschidere internă şi transfrontalieră, reprezentând cel mai utilizat mod de transport din regiune. Gradul de dezvoltare a infrastructurii rutiere va avea un impact asupra mai multor domenii, printre care dezvoltarea turismului și afluxul investițiilor străine.  În calitate de co-inițiatoare a SUERD, România, prin regiunile sale, își propune să participe la atingerea obiectivelor și țintelor SUERD 2021 – 2027.  Astfel, sunt încurajate proiectele care propun și realizarea de activități de cooperare la nivel interregional, transfrontalier, internațional și intersectorial cu alte regiuni din EU, activități ce pot contribui la activ la atingerera Planului de Acțiune SUERD, prin contribuția adusă AP 1B – Mobilitate feroviară, rutieră și aeriană, acțiunea 1 ce vizează realizarea finalizării rețelei centrale TEN-T (feroviare și rutiere) care traversează regiunea Dunării, luând în considerare provocările de mediu, economice și politice, în special în zonele transfrontaliere și acțiunea 5, care urmărește îmbunătățirea infrastructurii transfrontaliere regionale/ locale și a accesului la zonele rurale prin facilitarea infrastructurii de transport secundar și terțiar. |

## **3.16 Principii orizontale**

|  |
| --- |
| Investițiile se vor realiza cu respectarea drepturilor fundamentale și vor fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Dizabilități, precum și cu principiile orizontale privind egalitatea de șanse, gen, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală), accesibilitatea pentru persoanele cu dizabilități, dezvoltarea durabilă și principiul de ”a nu prejudicia în mod semnificativ” (DNSH).  Solicitanții au obligaţia să demonstreze că proiectele propuse nu contravin acestor principii. Astfel, vor detalia în proiecte modalitatea de respectare a principiilor de mai sus.  În secțiunea relevantă din cererea de finanțare va fi descris modul în care sunt respectate obligațiile prevăzute de legislația specifică aplicabilă și se vor evidenția elementele relevante în raport cu asigurarea accesibilității pentru persoanele cu dizabilități.  În cadrul Declarației unice, solicitantul își va asuma că va respecta, pe durata pregătirii şi implementării proiectului, prevederile legislaţiei europene şi naţionale în domeniul dezvoltării durabile, inclusiv DNSH, egalităţii de şanse şi nediscriminării, egalităţii de gen, Carta drepturilor fundamentale a Uniunii Europene, Convenția ONU privind Drepturile Persoanelor cu Dizabilități. |

## **3.17 Aspecte de mediu (inclusiv aplicarea Directivei 2011/92/UE a Parlamentului** **European și a Consiliului). Aplicarea principiului DNSH. Imunizarea la schimbările climatice**

|  |
| --- |
| În cadrul prezentului apel de poiecte sunt prevăzute următoarele criterii de eligibilitate cu privire la aspectele de mediu.   1. **În conformitate cu prevederile art.73, alin.2, lit. (e) din Regulamentul UE nr.1060/2021, proiectele care intră sub incidența Directivei 2011/92/UE a Parlamentului European și a Consiliului fac obiectul unei evaluări a impactului asupra mediului sau al unei proceduri de verificare și că evaluarea soluțiilor alternative a fost luată în considerare în mod corespunzător**.   Astfel, potrivit prevederilor Legii nr.292/ 2018, proiectele care pot avea efecte semnificative asupra mediului, datorită, printre altele, naturii, dimensiunii sau localizării lor, fac obiectul unei solicitări de aprobare de dezvoltare şi al unei evaluări a impactului lor asupra mediului înaintea emiterii acestei aprobări, în conformitate cu deciziile autorităților competente pentru protecția mediului.   1. **Potrivit prevederilor art.9, alin.4 din Regulamentul UE nr.1060/2021, proiectele trebuie să fie în conformitate cu principiul de ”a nu prejudicia în mod semnificativ” (”do no significant harm” – DNSH).**   Proiectele vor avea în vedere respectarea obligațiilor pentru implementarea principiului ”a nu prejudicia în mod semnificativ” (”do no significant harm” – DNSH), așa cum acesta este definit prin Regulamentul (UE) nr. 852/2020 privind instituirea unui cadru care să faciliteze investițiile durabile.  Solicitanții vor descrie în cadrul secțiunii relevante din cererea de finanțare si anexele sale, inclusiv documentația tehnică, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse, dacă sunt prevăzute astfel de acțiuni.  Pentru acest lucru, solicitanții vor avea în vedere analiza principiului DNSH efectuată la nivelul Programului Regional Sud-Muntenia 2021-2027, disponibilă accesând link-ul <https://2021-2027.adrmuntenia.ro/download_file/article/16/DNSH-PRSM-21-27-20_09_2022.pdf> (paginile 105-129).  De asemenea, solicitantul va completa Declarația DNSH prin care își asumă respectarea cerințelor și măsurilor prevăzute în analiza principiului DNSH efectuată la nivelul Programului Regional Sud Muntenia 2021-2027. Declarația este anexată ghidului solicitantului.   1. **Proiectele asigură imunizarea la schimbările climatice pentru investiții cu o durata de viață mai mare de cinci ani.**   În conformitate cu prevederile art.73, alin.2, lit. (j) din Regulamentul UE nr.1060/2021, în cazul proiectelor de infrastructură cu o durată de viață de, cel puțin, cinci ani, se va realiza o analiză cu privire la imunizarea la schimbările climatice.  Analiza cuprinde măsurile de atenuare a schimbărilor climatice și măsurile de adaptare la schimbările climatice și va fi elaborată având la bază Metodologia anexată ghidului solicitantului și aprobată prin Decizia CM PRSM nr. 14/12.07.2023 privind aprobarea “Metodologiei privind imunizarea la schimbările climatice” aplicabilă proiectelor finanțate în cadrul Programului Regional Sud – Muntenia 2021 – 2027.  Cu privire la pilonul de atenuare, pentru acele proiecte pentru care nu este necesară o evaluare a amprentei de carbon, se prezintă analiza într-o declarație/ justificare ce oferă o concluzie cu privire la neutralitatea climatică și se analizează, mai departe, pilonul referitor la adaptarea la schimbările climatice.  În ceea ce privește pilonul de adaptare la schimbările climatice, dacă în etapa de examinare nu sunt identificate vulnerabilități climatice semnificative care să justifice o analiză aprofundată, se va prezenta analiza într-o declarație/ justificare ce oferă o concluzie privind reziliența la schimbările climatice.  Astfel, concluziile cu privire la neutralitatea climatică și cele cu privire la adaptarea la schimbările climatice se vor compila într-un document consolidat care va reprezenta documentația de imunizare la schimbările climatice.  Se va verifica și corelarea informațiilor privind măsurile de atenuare a schimbărilor climatice și măsurile de adaptare la schimbările climatice cu informațiile relevante privind respectarea principiului DNSH.  **Nerespectarea acestor criterii de eligibilitate duce la respingerea proiectelor, acestea fiind considerate neeligibile.** |

## **3.18 Caracterul durabil al proiectului**

|  |
| --- |
| **În conformitate cu prevederile art. 65 al Regulamentului (UE) 1060/ 2021**, solicitantul, în cazul în care va primi finanțare din Programul Regional Sud-Muntenia 2021-2027, pe termenul de 5 ani de la data plății finale, nu trebuie să :  • înceteze sau să transfere activitatea prevăzută în afara regiunii vizate de program;  • să realizeze o modificare a proprietății asupra unui element de infrastructură care dă un avantaj nejustificat unei întreprinderi sau unui organism public;  • să realizeze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.  Aceste elemente sunt asumate de către solicitant prin Declarația Unică, iar în etapa de contractare, solicitantul va trebui să dovedească că poate să asigure caracterul durabil al investiţiei în conformitate cu prevederile art.65 al Regulamentului (UE) 1060/ 2021. |

## **3.19 Acțiuni menite să garanteze egalitatea de șanse, de gen, incluziunea și** **nediscriminarea**

|  |
| --- |
| Investițiile se vor realiza cu respectarea drepturilor fundamentale și vor fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Dizabilități, inclusiv observațiile generale ale CDPH, precum și cu principiile orizontale privind egalitatea de gen, șanse, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală) și accesibilitatea pentru persoanele cu dizabilități.  Astfel, în cadrul prezentului apel de proiecte respectarea obligațiilor prevăzute în legislația comunitară și națională în domeniul accesibilității pentru persoanele cu dizabilități, egalității de gen, șanse, nediscriminării reprezintă o condiție de eligibilitate, înțelegând prin aceasta respectarea standardelor minime privind designul universal și adaptarea rezonabilă.  În conformitate cu prevederile art.4, lit.f din Conveția ONU privind Drepturile Persoanelor cu Dizabilități, solicitanții de finanțare vor avea în vedere ca bunurile, serviciile, echipamentele şi facilităţile propuse prin proiect să fie concepute pe baza designului universal care presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, să promoveze existenţa şi să încurajeze utilizarea acestor bunuri, servicii, echipamente şi facilităţi concepute pe baza designului universal.  De asemenea, în cadrul proiectelor, solicitanții de finanțare vor respecta cerințele privind adaptarea rezonabilă care presupune efectuarea modificările și ajustărilor necesare și adecvate pentru a permite persoanelor cu dizabilități să se bucure ori să își exercite, în condiții de egalitate cu ceilalți, toate drepturile și libertățile fundamentale ale omului.  **Nerespectarea acestui criteriu de eligibilitate duce la respingerea proiectelor, acestea fiind considerate neeligibile.**  În cadrul acestui apel de proiecte vor avea prioritate la finanțare și sunt încurajate proiectele care propun măsuri suplimentare față de cerințele minime legale.  Astfel, se va acorda punctaj proiectelor care vor promova cercetarea şi dezvoltarea, vor face cunoscută oferta şi vor încuraja utilizarea de noi tehnologii, inclusiv tehnologii informatice şi de comunicaţii, dispozitive de suport pentru mobilitate, dispozitive şi tehnologii de asistare, adecvate persoanelor cu dizabilităţi, acordând prioritate tehnologiilor cu preţuri accesibile. |

## **3.20 Teme secundare**

|  |
| --- |
| *Nu este cazul.* |

## **3.21 Informarea și vizibilitatea sprijinului din fonduri**

|  |
| --- |
| Activitățile de comunicare și vizibilitate aferente proiectului sunt obligatorii și vor fi în conformitate cu prevederile contractului de finanţare și cu prevederile Ghidului de Identitate Vizuală care va fi pus la dispoziție, în format electronic, pe site-ul dedicat programului (2021-2027.adrmuntenia.ro).  Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR Sud-Muntenia 2021-2027, indicațiile tehnice din Ghidul de Identitate Vizuală.  În cazul prezentului apel se va avea în vedere conformitatea cu prevederile art.50, punctul 1(e) din Regulamentul 1060/ 2021: ”în cazul operațiunilor de importanță strategică și al operațiunilor al căror cost total depășește 10 000 000 EUR **esteobligatorie organizarea unui eveniment sau a unei activități de comunicare, după caz, cu implicarea Comisiei** și a autorității de management competente”.  Totodată, solicitantul va atașa la cererea de finanțare un plan de acțiuni pentru comunicare și vizibilitate a proiectului, anexă a ghidului, în care vor detalia etapele și bugetul prevăzut pentru activitățile de vizibilitate și comunicare aferente proiectului. |

# **4. INFORMAȚII ADMINISTRATIVE DESPRE APELUL DE PROIECTE**

## **4.1 Data deschiderii apelului de proiecte**

|  |
| --- |
| **Data lansării apelului de proiecte: 15 decembrie 2023** |

## **4.2 Perioada de pregătire a proiectelor**

|  |
| --- |
| Prezentul apel de proiecte are termen-limită de depunere, lăsând, totodată, solicitanților timpul necesar pentru pregătirea și depunerea cererilor finanțare. |

## **4.3 Perioada de depunere a proiectelor**

### ***4.3.1*** ***Data și ora pentru începerea depunerii de proiecte***

|  |
| --- |
| **Data și ora de începere a depunerii de proiecte**: **01 februarie 2024, ora 08.00** |

### ***4.3.2*** ***Data și ora închiderii apelului de proiecte***

|  |
| --- |
| **Data și ora de închidere a depunerii de proiecte**: **31 decembrie 2025, ora 14.00** |

## **4.4 Modalitatea de depunere a proiectelor**

|  |
| --- |
| Prezentul apel de proiecte se lansează prin sistemul informatic SMIS2021/MySMIS2021+.  Depunerea unei cereri de finanțare reprezintă operațiunea de transmitere, de către un solicitant, a unei cereri de finanțare, prin intermediul aplicației SMIS2021/MySMIS2021+.  Aplicația SMIS2021/MySMIS2021+ alocă, în mod automat, codul proiectului (codul SMIS) pentru fiecare cerere de finanțare la momentul începerii completării acesteia de către un solicitant. Ordinea codurilor SMIS nu reflectă ordinea depunerii proiectelor.  Codul SMIS va fi utilizat, în mod obligatoriu, în toată corespondența referitoare la proiectul căruia i-a fost alocat.  Toate etapele aferente unui proiect (depunere, evaluare, contractare, implementare, durabilitate) se vor desfășura prin intermediul sistemului informatic SMIS2021/MySMIS2021+. |

# **5. CONDIȚII DE ELIGIBILITATE**

## **5.1 Eligibilitatea solicitanților și partenerilor**

### ***5.1.1 Cerințe privind elibigilitatea solicitanților și partenerilor***

|  |  |
| --- | --- |
| **1. Forma de constituire a solicitantului**   1. **Unitate administrativ-teritorială JUDEȚ** 2. **Unități administrativ-teritoriale în parteneriat:**   **- JUDEȚ(E) - MUNICIPIU(I)/ ORAȘ(E)/ COMUNĂ(E) (inclusiv în cazul variantelor ocolitoare cu statut de drum județean).**  **- JUDEȚ-JUDEȚ (două sau mai multe).**   |  | | --- | | Criteriile de eligibilitate ale solicitantului se aplică fiecărui partener din cadrul acordului de parteneriat/acordului cadru de colaborare.  Nu există restricţii cu privire la numărul partenerilor. |   **2. Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate în Declarația unică.**   * Solicitantul nu se află în următoarele situații începând cu data depunerii cererii de finanțare, pe perioada de evaluare, selecție și contractare:   a. să se afle în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respective conform Legii nr.85/2014 privind procedura insolvenței, cu modificările și completările ulterioare, după caz;  b. să facă obiectul unei proceduri legale pentru declararea sa într-una din situațiile de la punctul a;  c. să fie găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.   * Solicitantul trebuie să se regăsească în următoarele situații:   a. în cazul solicitantului pentru care au fost stabilite debite în sarcina sa ca urmare a măsurilor legale întreprinse de autoritatea de management, acesta va putea încheia contractul de finanțare în următoarele situații:  - recunoaște debitul stabilit în sarcina sa de AMPR Sud-Muntenia și îl achită integral, atașând dovezi în acest sens, cu excepția proiectelor aflate în implementare, pentru care recunoaște debitul stabilit și îl achită integral sau își exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat;  - a contestat în instanța notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens.  b. să fi achitat obligațiile de plată nete către bugetul de stat și respectiv bugetul local în ultimul an calendaristic conform normelor legale în vigoare;  c. deține dreptul legal de a desfășura activitățile prevăzute în cadrul proiectului.   * Reprezentantul legal, care își exercită atribuțiile de drept pe perioada procesului de evaluare, selecție și contractare, trebuie să nu se afle într-una din situațiile de mai jos:   a. Să fie subiectul unui conflict de interese definit în conformitate cu prevederile naționale/comunitare în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.  b. Să se afle în situația de a induce grav în eroare Autoritatea de Management sau comisiile de evaluare și selecție, prin furnizarea de informații incorecte în cadrul prezentelor apeluri de proiecte sau a altor apeluri de proiecte derulate în cadrul PR Sud-Muntenia 2021-2027.  c. Să se afle în situația de a încerca/de a fi încercat să obțină informații confidențiale sau să influențeze comisiile de evaluare și selecție sau Autoritatea de Management pe parcursul procesului de evaluare a prezentelor apeluri de proiecte sau a altor apeluri de proiecte derulate în cadrul Programului Regional Sud Muntenia 2021-2027.  d. Să fi suferit condamnări definitive în cauze referitoare la obținerea și utilizarea fondurilor europene și/sau a fondurilor publice naționale aferente acestora.  În cazul parteneriatelor, toți membrii acestora vor completa Declarația unică.  **3.** **Drepturi asupra infrastructurii**  Solicitanții eligibili trebuie să demonstreze, după caz:   * **dreptul de proprietate publică;** * **dreptul de administrare**.   Bunurile imobile care fac obiectul cererii de finanţare trebuie să îndeplinească, în mod cumulativ, nu mai târziu de semnarea contractului de finanțare, următoarele condiţii:  a) să fie libere de orice sarcini sau interdicţii incompatibile cu realizarea activităţilor proiectului;  b) să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat;  c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;  d) să nu facă obiectul revendicărilor potrivit unor legi speciale în materie sau dreptului comun.  Se vor avea în vedere excepțiile aferente investițiilor care intersectează infrastructura de căi ferate, podurilor/podețelor, drenurilor sau altor situații similare, conform precizărilor prezentului ghid.  De asemenea, pentru cazul în care sunt prevazute intervenții care au legătură cu protecția și/sau consolidarea drumului județean și care se realizează în zonele de protecție a drumului județean (în afara corpului drumului), iar suprafețele respective nu se află în administrarea sau proprietatea solicitantului de finanțare, **se va obține acordul expres al proprietarului și dreptul de superficie pentru suprafetele respective**, pentru realizarea și întreținerea lucrărilor de investiții inclusiv pe perioada de durabilitate a contractului de finanțare/a proiectului/a investiției (5 ani de la data efectuării plății finale), cheltuielile fiind încadrate în categoria celor eligibile.  Definirea drepturilor reale anterior menționate se realizează în conformitate cu prevederile Codului Civil și cu legislația aplicabilă.  Drepturile asupra infrastructurii pentru care se solicită finanțare trebuie menținute de la semnarea contractului de finanțare, în perioada de implementare, precum și în perioada în care este asigurat caracterul durabil al proiectului, în condiţiile art. 65 din Regulamentul (UE) 2021/1.060, cu modificările şi completările ulterioare.  **Atenție!**  **Referitor la dreptul de administrare, este acceptat inclusiv dreptul legal de administrarea temporară conform art. 25 alin (8) din Legea apelor nr. 107/1997, cu modificările și completările ulterioare, respectiv art. XII alin. (1) din OUG 171/2022 pentru accelerarea implementării proiectelor de infrastructură finanțate din fonduri externe nerambursabile, precum și pentru modificarea și completarea unor acte normative, cu modificările și completările ulterioare (ex: în situația în care proiectul prevede lucrări în proximitatea albiilor râurilor, aflate în administrarea A.N.A.R./ABA).**  **Dreptul de administrare temporară este necesar să acopere în întregime durata de implementare, inclusiv perioada de durabilitate a proiectului.**  Drepturile de proprietate/administrare, după caz, nu pot fi grevate de sarcini, nu pot face obiectul unor garanții, cesionări și nici a unei alte forme de sarcini care ar putea afecta dreptul de proprietate, respectiv administrare, după caz, al solicitantului pe perioada de evaluare, selecție și contractare, de implementare, precum şi pe o perioadă de minimum 5 ani de la data plăţii finale. În caz contrar, AM PR SM poate rezilia contractul de finanțare iar finanțarea nerambursabilă acordată va fi recuperată în conformitate cu prevederile contractului de finanțare.  **4.** **Prin actele de administrare, solicitantul va trebui să dovedească că poate să asigure caracterul durabil al investiţiei, în conformitate cu art. 65 din Regulamentul Parlamentului European și al Consiliului nr. 1060/2021.**  Perioada pentru care este conferit dreptul de administrare solicitanților eligibili și/sau partenerilor acestora trebuie să fie acoperitoare pentru durata menționată la articolul nr. 65 din Regulamentul Parlamentului European și al Consiliului nr. 1060/2021, în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanțare.  Această perioada se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și, respectiv, de efectuare a plății finale, la care se adaugă perioada de 5 ani anterior menționată.  Solicitantul, în cazul în care va primi finanțare, trebuie, pe o perioadă de 5 ani de la data efectuării plății finale:   1. să mențină investiția realizată (asigurând mentenanța și serviciile asociate necesare); 2. să nu realizeze o modificare asupra calității de proprietar/ administrator al infrastructurii; 3. să nu realizeze o modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acesteia.   În acest sens, solicitantul va completa Declarația unică**,** anexată prezentului ghid.  Pentru confirmarea capacității de a asigura caracterul durabil al investiției, cel târziu, în etapa de contractare, solicitantul va depune documentul care să ateste faptul că deține dreptul de administrare pentru o perioadă de, cel puțin, cinci ani de la data plății finale.  De asemenea, în etapa de contractare, această asumare privind asigurarea cheltuielilor de întreținere și de mentenanță se va include în Hotărârea de aprobare a proiectului, anexă la prezentul ghid.    **5.** **Solicitantul va dovedi capacitatea financiară de a asigura contribuția proprie la valoarea cheltuielilor eligibile (minimum 2% din valoarea cheltuielilor eligibile), acoperirea cheltuielilor neeligibile ale proiectului, inclusiv capacitatea de a asigura toate cheltuielile pentru funcționare și întreținere a investiției pe toată perioada de durabilitate a acesteia.**  Astfel, solicitantul va respecta cerințele prevăzute la art.73, alin.2, lit (d) din Regulamentul (UE) nr.1060/ 2021, respectiv asigurarea costurilor de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de durabilitate a contractului de finanțare.  Aceste aspecte sunt asumate prin Declarația Unică.  În acest sens, solicitantul va transmite în etapa de contractare **Hotărârea Consiliului(lor) Judeţean(e) şi, după caz, a Consiliilor locale de aprobare a proiectului conform** **modelului anexat prezentului ghid.**  În cazul parteneriatului, dovada **capacităţii de cofinanţare se face de lider şi/sau partener, după caz**.  Prin Acordul de parteneriat se va stabili cota parte cu care va participa fiecare partener la asigurarea contribuţiei proprii a solicitantului. Se va anexa hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli.  **În cazul nerespectării condițiilor de eligibilitate conform ghidului solicitantului, oricând pe perioada procesului de evaluare, selecție și contractare, cererea de finanțare va fi respinsă. În acest sens, solicitantul va aduce la cunoștința AM PRSM orice eveniment ori modificare care afectează sau ar putea afecta respectarea condițiilor de eligibilitate menționate în Ghidul solicitantului, în termen de 5 zile de la luarea la cunoștință a situației respective.** |

### ***5.1.2 Categorii de solicitanți eligibili***

|  |
| --- |
| În cadrul prezentului apel de proiecte, tipurile de solicitanți eligibili sunt:   1. **Unitate administrativ-teritorială JUDEȚ** 2. **Unități administrativ-teritoriale în parteneriat:**   **- JUDEȚ(E) - MUNICIPIU(I)/ ORAȘ(E)/ COMUNĂ(E) (inclusiv în cazul variantelor ocolitoare cu statut de drum județean).**  **- JUDEȚ-JUDEȚ (două sau mai multe).** |

### ***5.1.3 Categorii de parteneri eligibili***

|  |
| --- |
| În cadrul prezentului apel de proiecte, tipurile de parteneri eligibili sunt:   * Unitățile administrativ-teritoriale din regiunea Sud-Muntenia, astfel:   **- UAT Municipiu(i)/Oraș(e)/Comună(e)** (inclusiv în cazul variantelor ocolitoare cu statut de drum județean);  **- UAT Județ (în cazul parteneriatului între două sau mai multe județe).** |

### ***5.1.4 Reguli și cerințe privind parteneriatul***

|  |
| --- |
| Principiul parteneriatului reprezintă un aspect important la nivelul Programului Regional Sud-Muntenia 2021-2027, astfel că în cadrul prezentului apel a fost prevăzută posibilitatea depunerii cererilor de finanțare în parteneriat.  Când proiectul se implementează în parteneriat, prin ”solicitant/beneficiar” se înțelege întregul parteneriat (lider de parteneriat și partenerii) iar drepturile și obligațiile solicitanților/beneficiarilor revin și partenerilor.  Criteriile de eligibilitate ale solicitantului se aplică fiecărui partener din cadrul acordului  de parteneriat.  Nu există restricții cu privire la numărul partenerilor.  Cererea de finanțare va fi depusă de liderul parteneriatului.  Schimbul de informații pentru toate etapele aferente unui proiect se va realiza prin intermediul liderului de parteneriat. |

## **5.2. Eligibilitatea activităților**

### ***5.2.1 Cerințe generale privind elibigilitatea activităților***

|  |
| --- |
| Criteriile de eligibilitate trebuie respectate de către solicitant începând cu data depunerii cererii de finanţare, pe tot parcursul procesului de evaluare, selecție și contractare, precum și pe perioada de implementare și durabilitate a contractului de finanțare, în condițiile stipulate de acesta.  Astfel, dacă în perioada de implementare sau durabilitate se constată neîndeplinirea unui criteriu inițial de eligibilitate, întregul proiect devine neeligibil.  Excepție de la această regulă face criteriul privind valoarea minimă eligibilă a proiectului, a cărui respectare este obligatorie până la momentul încheierii contractului de finanțare, inclusiv.  Criteriile generale aplicabile prezentului apel de proiecte cu privire la eligibilitatea proiectului și a activităților sunt prezentate mai jos.   1. **Încadrarea proiectului în obiectivele Priorității P4, Obiectivul Specific RSO3.2**   **Astfel, proiectul trebuie să se încadreze în activitățile prevăzute în cadrul secțíunii 5.2.2 din prezentul ghid,** în conformitate cu prevederile art.73, lit. (g) din Regulamentul (UE) nr.1060/ 2021.   1. **Încadrarea în documentele strategice relevante** (conform listei de prioritizare valabilă la momentul aprobării Programului Regional Sud-Muntenia 2021-2027, actualizată pe baza necesităților identificate în regiune până la data lansării apelului de proiecte) - conformitatea proiectului cu strategiille relevante care stau la baza programului, având în vedere art.73, pct.(2), lit a din Regulamentul (UE) nr.1060/ 2021.   Pentru respectarea acestei cerințe de eligibilitate, se vor avea în vedere prevederile art.73, pct.(2), lit a din Regulamentul (UE) nr.1060/ 2021, referitoare la încadrarea proiectului în strategiile relevante care stau la baza PRSM, precum și prevederile art.73, pct.(2), lit. b din Regulamentul (UE) nr.1060/ 2021 cu privire la îndeplinirea condiției favorizante (încadrarea în prioritățile incluse în Hotărârile CpDR Sud-Muntenia).  În cazul investițiilor din zona urbană (pasaje, variante ocolitoare, etc), acestea trebuie să fie incluse în **Strategia Integrată de Dezvoltare Urbană/ Strategia Integrată de Dezvoltare Județeană** aprobată de unitatea administrativ teritorială respectivă.  Necesitatea investițiilor în variantele ocolitoare, cu statut de drum județean, trebuie să rezulte din unul din documentele menționate care să facă referire la utilitatea/necesitatea proiectului respectiv, în funcție de nevoile de dezvoltare identificate la nivel local/regional.   1. **Proiectul finanțat nu trebuie să fie încheiat în mod fizic sau implementat integral înainte de depunerea cererii de finanțare în cadrul Programului Regional Sud-Muntenia 2021-2027.**   Acest criteriu de eligibilitate se aplică indiferent dacă toate plățile aferente au fost realizate sau nu de către solicitant, având în vedere art.73, lit. (f) din Regulamentul (UE) nr.1060/ 2021.  Nu sunt eligibile proiectele ce includ investiţii care au fost încheiate în mod fizic (ex. a fost efectuată recepţia la terminarea lucrărilor) până la momentul depunerii cererii.  De asemenea, nu sunt eligibile proiectele ce includ investiții care au fost implementate până la momentul depunerii cererii de finanțare.  Nu sunt eligibile investițiile pentru care, deși recepția la terminarea lucrărilor nu a fost realizată, investiția a fost încheiată în mod fizic sau implementată integral, fiind astfel tergiversată efecturea recepţiei la terminarea lucrărilor numai pentru a asigura încadrarea în condiţiile prezentului apel de proiecte, situatie în care se va proceda la respingerea cererii de finanţare.  Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de prezentul ghid, fapt care poate conduce la încălcarea prevederilor reglementate prin Regulamentul nr. 1060/ 2021, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.  Aspectele sunt asumate prin Declaraţia unică, anexată la prezentul Ghid.  Aspectele se corelează cu informațiile completate în cererea de finanțare si cu informatiile din – *Conţinutul cadru al* *Raportului privind stadiul fizic al investiţiei* , anexat ghidului.  Pentru proiectele care au contractul de lucrări semnat, acesta se va anexa la cererea de finantare.   1. **Proiectul propus prin cererea de finanţare nu a mai beneficiat de finanţare publică în ultimii 5 ani** înainte de data depunerii cererii de finanţare, pentru acelaşi tip de activităţi (reabilitare/ modernizare/ extindere, cu excepția lucrărilor de întreținere și reparații) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.   În accepțiunea AM PRSM același tip de activități reprezintă același tip de cheltuieli asociate aceluiași tip de activități realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.  Termenul de referință pentru calculul celor 5 ani menționați mai sus este data depunerii cererii de finanțare.  Pentru cererile de finanțare care solicită la finanțare lucrări începute și aflate în derulare, perioada de 5 ani de mai sus se calculează de la data emiterii Ordinului de începere aferent contractului de lucrări anexat cererii de finanțare.  Se consideră că solicitantul a beneficiat de finanțare în ultimii 5 ani dacă, pentru lucrările anterioare, nu s-a făcut recepția finală (recepția finală se efectuează după expirarea perioadei de garanție).  Nu se acceptă la finantare reabilitarea/modernizarea/ extinderea unui drum care se află în perioada de garanție a lucrărilor efectuate printr-un contract de lucrări anterior, cu excepția lucrărilor de întreținere sau reparații curente, cu respectarea legislației în vigoare.   1. **Încadrarea valorii proiectului în limitele valorilor minime și maxime menționate în cadrul cap. 5.4 la prezentul ghid.**   Valoarea minimă eligibilă a unui proiect: 10.000.000 Euro  Valoarea maximă eligibilă a unui proiect: 65.000.000 Euro.  Valoarea maximă totală a proiectului: 77.350.000 Euro.  Cursul folosit este cursul inforeuro din luna lansării apelului de proiecte.   1. **Perioada de implementare a activităților proiectului nu depășește 31 decembrie 2029**   Perioada de implementare a proiectului începe de la data semnării contractului de finanțare de către ultima parte, la care se adaugă, dacă este cazul, și perioada de desfășurare a activităților proiectului înainte de semnarea contractului de finanțare, conform regulilor de eligibilitate a cheltuielilor.  Contractul de finanțare intră în vigoare și produce efecte de la data semnării de către ultima parte până la data închiderii Programului Regional Sud-Muntenia 2021-2027 sau data expirării perioadei pentru care trebuie asigurat caracterul durabil al proiectului, respectiv sustenabilitatea/durabilitatea proiectului, oricare intervine ultima.  Prima activitate din contractul de finanțare reprezintă cea mai veche activitate desfășurată pentru elaborarea documentației de finanțare.  Solicitantul are obligația de a prevede termene realiste pentru realizarea activităților, cu încadrarea în limitele maxime prevăzute pentru durata maximă de implementare a proiectului.  În conformitate cu H.G nr. 873/ 06.07.2022, una dintre condițiile de eligibilitate a cheltuielilor se referă la angajarea și plata cheltuielilor, în condiţiile legii, între 1 ianuarie 2021 şi 31 decembrie 2029.  Sunt eligibile activtăți demarate înainte de 1 ianuarie 2021, dar **nu sunt eligibile cheltuieli angajate anterior datei de 1 ianuarie 2021 (indiferent dacă au fost plătite sau nu).**  Atenție! Regula de bază a implementării proiectelor este că toate activitățile proiectului trebuie să fie efectuate şi finalizate nu mai târziu de ultima zi din perioada de implementare.   1. **Cuantumul cofinanţării acordate**   Solicitanţii de finanţare vor respecta intensitatea maximă admisă conform ratelor de co-finanţare aplicabile cheltuielilor eligibile:   * maximum 98% din cheltuielile eligibile ale proiectelor – FEDR + B.S; * minimum 2% din cheltuielile eligibile ale proiectelor – suportate de beneficiar.  1. **Proiectul/ solicitantul respectă principiile orizontale privind egalitatea de gen, de șanse, origine rasială sau etnică, religie sau convingeri, handicap, vârstă sau orientare sexuală, nediscriminarea, accesibilitatea și dezvoltarea durabilă.**   Astfel, trebuie să fie asigurată respectarea drepturilor fundamentale și conformitatea cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Dizabilități, inclusiv observațiile generale ale CDPH, precum și cu principiile orizontale privind egalitatea de gen, șanse, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală), accesibilitatea pentru persoanele cu dizabilități și dezvoltarea durabilă, în conformitate cu prevederile art.9 din Regulamentul nr. 1060/ 2021.   1. **Proiectul respectă principiul ”a nu prejudicia în mod semnificativ”(”do no significant harm”- DNSH), în** conformitate cu legislația națională și comunitară.   Se vor avea în vedere prevederile art.9 din Regulamentul UE nr. 1060/ 2021.   1. **Proiectul asigură imunizarea la schimbările climatice, în conformitate cu art.73, pct.2, lit.(j) din Regulamentul 1060/ 2021.**   Astfel, în cazul proiectelor de infrastructură cu o durată de viață mai mare de 5 ani, va fi elaborată documentația cu privire la imunizarea la schimbările climatice.  Documentația va fi realizată având la bază metodologia anexată ghidului solicitantului.  Solicitantul va detalia măsurile prevazute în acest scop în cadrul documentației privind imunizarea la schimbările climatice, documentație care va însoți cererea de finanțare depusă.   1. **Proiectul face obiectul unei evaluări a impactului asupra mediului sau al unei proceduri de verificare, în conformitate cu prevederile Legii nr. 292/2018.**   Se vor avea în vedere prevederile art.73, lit (e) din Regulamentul (UE) nr.1060/ 2021.   1. Proiectul asigură cel mai bun raport între cuantumul sprijinului, activităţile desfăşurate şi îndeplinirea obiectivelor.   Criteriile/aspectele relevante avute în vedere pentru a asigura cel mai bun raport între cuantumul sprijinului, activitățile desfașurate și îndeplinirea obiectivelor specifice sunt cele referitoare la contribuția operațiunii la realizarea obiectivelor specifice aferente priorităților programului, corelarea bugetului cu activitățile, obiectivele propuse prin proiect, precum și calitatea documentației tehnice. Aceste aspecte sunt verificate în etapa de evaluare tehnico-financiară. |

### ***5.2.2 Activități eligibile***

|  |
| --- |
| În cadrul acestui apel de proiecte sunt avute în vedere următoarele tipuri de investiții:  a) Investiții (reabilitare, modernizare, extindere) în reţeaua de drumuri judeţene care asigură conectivitatea directă sau indirectă cu rețeaua TEN-T de bază și extinsă, precum și măsuri pentru reducerea impacturilor semnificative asupra IVA și realizarea conectivităţii coridoarelor ecologice (doar acolo unde este relevant), realizarea/amenajarea/extinderea de piste de biciclete de-a lungul drumurilor județene, realizarea de investiții suplimentare pentru protecția drumului respectiv față de efectele generate de condiții meteorologice extreme (de ex. realizarea de perdele forestiere, etc).  b) Investiții (reabilitare, modernizare, extindere) pentru descongestionarea și fluidizarea traficului prin intervenții în infrastructura rutieră de drumuri judeţene care asigură conectivitatea directă sau indirectă cu rețeaua TEN-T de bază și extinsă, inclusiv în zona urbană (pasaje, noduri rutiere, extinderi la 4 benzi, variante ocolitoare, poduri, etc).  Drumurile publice pot fi prevăzute cu staţii amenajate în afara fluxului circulaţiei, pentru oprirea mijloacelor de transport în comun.  Pentru toate acțiunile indicative de mai sus, se va finanța și infrastructura edilitară necesară, ca activitate auxiliară a proiectelor vizate.  De asemenea, pentru toate acțiunile indicative de mai sus se va finanța și realizarea de investiții destinate siguranței rutiere pentru participanții la trafic, drept activități conexe ale proiectelor vizate. Măsurile orientative enumerate mai jos se vor aplica în funcție de specificul și necesitatea fiecărui drum județean:  • amenajări de tip intersecție giratorie pentru intersecțiile la nivel;  • introducerea sectoarelor de drum de 2+1 benzi de circulaţie (unde este cazul);  • parapeți de siguranță, acostament;  • pasarele pietonale;  • sisteme de management al traficului;  • iluminarea drumului public pe timp de noapte, în special în intersecții și în zonele cu activitate pietonală, precum și a trecerilor pentru pietoni;  • materiale retro-reflectorizante pentru a asigura vizibilitatea;  • marcaje rezonatoare, orizontale și verticale;  • limitatoare de viteză în localități rurale pe drumuri cu o singură bandă;  • trotuare și alveole (unde este cazul);  • benzi dedicate pentru viraje la stânga (unde este cazul), etc.  **NOTĂ: Investițiile prevăzute la litera b) precum și investițiile destinate siguranței rutiere pentru participanții la trafic nu vor fi proiecte de sine stătătoare, ci vor constitui părți integrante ale investițiilor prevăzute la litera a).**  Activitățile eligibile încadrate în acțiunile de mai sus pot fi :  a) lucrări de reabilitare și/sau modernizare și/sau extindere a rețelei de drumuri județene care asigură conectivitatea directă sau indirectă cu rețeaua TEN-T de bază și extinsă, inclusiv variante ocolitoare cu statut de drum județean;  b) măsuri de siguranță rutieră - road-safety, inclusiv campanii de siguranță rutieră;  c) măsuri de accesibilitate pentru persoanele cu cerințe de mobilitate speciale, fiind proiectate și destinate tuturor utilizatorilor;  d) aliniamente de arbori/crearea de perdele forestiere de-a lungul drumului județean, apărări de maluri și consolidări de versanți, investiții suplimentare pentru protecția drumului județean față de efectele generate de condiții meteorologice extreme etc. ;  e) elemente de digitalizare în transporturi (spre exemplu: echipamente de măsurare trafic, etc.).  f) lucrări de artă de tip poduri și podețe, precum și elemente de colectare și evacuare a apelor pluviale;  g) construirea/modernizarea de stații și alveole, în vederea stimulării transportului public de călători pe traseul obiect al proiectului;  h) intersecțiile cu drumurile laterale, racorduri la drumurile laterale;  i) intersecții cu linii de cale ferată, pasaje, poduri sau intervenții la albiile minore, noduri rutiere, activități eligibile doar în scopul realizării conectivității la TEN-T;  j) piste de biciclete cu traseu continuu și/sau coerent care deservesc DJ.  Activitățile de mai sus trebuie realizate cu respectarea cerințelor privind designul universal și adaptarea rezonabilă.  Pentru stabilirea tipului de conectivitate la coridoarele TEN-T, se vor avea în vedere următoarele:   * drumul(rile) judetean(e) care se intersectează cu coridorul TEN-T asigură conectivitatea directă; * drumul(rile) județean(e) care realizează legătura la un coridor TEN-T prin intermediul unui drum național modernizat reprezintă conectivitatea indirectă.   Conectivitatea indirectă prin intermediul unui drum național este înțeleasă în sensul în care drumul județean sau traseul compus din mai multe drumuri județene se intersectează sau se continuă printr-un drum național modernizat (modernizat-conform definitiilor din literatura de specialitate - drumul care are partea carosabilă acoperită cu una din următoarele categorii de îmbrăcăminţi: beton-ciment, asfaltice de tip greu şi mijlociu şi pavaje) care asigură conectivitatea la un coridor TEN-T rutier. In cazul județelor aflate la limita altei regiuni de dezvoltare, coridorul TEN T se poate afla și în regiunea de dezvoltare vecină.  Un traseu compus din mai multe drumuri județene trebuie sa aibă un caracter continuu și să îndeplinească aceleași condiții.  Caracterul continuu trebuie demonstrat și în cazul tronsoanelor propuse spre modernizare/ reabilitare (pentru îmbunătățirea parametrilor relevanți - creșterea siguranței rutiere, portanței etc.), intercalate cu sectoare deja modernizate/ reabilitate, sau în curs de modernizare/ reabilitare.  În cazul traseelor sau a drumului județean în care tronsonul de drum județean care asigură conectivitatea directă sau intersectează drumul național care asigură conectivitatea indirectă a fost modernizat/reabilitat prin POR 2007-2013/ POR 2014-2020 se consideră îndeplinită condiția de eligibilitate, promovând sinergia investițiilor în rețeaua regională de transport rutier. |

### ***5.2.3 Activitatea de bază***

|  |
| --- |
| În cadrul prezentului apel de proiecte, activitatea de bază este reprezentată de:   * reabilitarea, modernizarea, extinderea reţelei de drumuri judeţene care asigură conectivitatea directă sau indirectă cu rețeaua TEN-T de bază și extinsă, precum și măsuri pentru reducerea impacturilor semnificative asupra IVA și realizarea conectivităţii coridoarelor ecologice (doar acolo unde este relevant), realizarea/ amenajarea/ extinderea de piste de biciclete de-a lungul drumurilor județene, realizarea de investiții suplimentare pentru protecția drumului respectiv față de efectele generate de condiții meteorologice extreme (de ex. realizarea de perdele forestiere, etc); * reabilitarea, modernizarea, extinderea infrastructura rutieră de drumuri judeţene care asigură conectivitatea directă sau indirectă cu rețeaua TEN-T de bază și extinsă pentru descongestionarea și fluidizarea traficului, inclusiv în zona urbană (pasaje, noduri rutiere, extinderi la 4 benzi, variante ocolitoare, poduri, etc); * amenajarea stațiilor în afara fluxului circulaţiei, pentru oprirea mijloacelor de transport în comun; * activități de comunicare și vizibilitate aferente proiectului în conformitate cu prevederile contractului de finanţare și cu prevederile Ghidului de Identitate Vizuală. |

.

### ***5.2.4 Activități neeligibile***

|  |
| --- |
| În cadrul prezentului apel de proiecte nu sunt eligibile:   * doar activități aferente investițiilor din categoria b) și cele conexe/ auxiliare menționate în secțiunea 5.2.2, ca proiecte de sine-stătătoare; * activităţi cu privire la lucrările de mentenanţă/ întreţinere a drumurilor judeţene; * proiectele care propun activități realizate în vederea desfășurării de activități economice, în scopul obținerii de venituri, prin cedarea oricăruia dintre obiecte/bunuri către o terță parte în perioada de durabilitate, care intră sub incidența ajutorului de stat; * proiectele care propun doar dotări; * proiectele ce includ investiții care au fost încheiate în mod fizic până la momentul depunerii cererii de finanţare; * proiectele ce includ investiții care au fost implementate integral până la momentul depunerii cererii de finanțare; * proiectele care, în urma implementării și/sau prin implementarea complementară a proiectelor pentru care s-a incheiat un acord cadru de colaborare, nu conduc la atingerea obiectivelor privind conectivitatea directă sau indirectă la coridoarele TEN-T; în acest caz, beneficiarul va returna din surse proprii sumele virate de către AM PR Sud- Muntenia; * proiectele care, în urma implementării, nu asigură funcționalitatea integrală a drumului respectiv, inclusiv a tronsoanelor de drum finanțate din alte surse; în acest caz, beneficiarul va returna din surse proprii sumele virate de către AM PR Sud-Muntenia; * investițiile legate de producția, prelucrarea, transportul, distribuția, stocarea sau arderea combustibililor fosili, conform prevederilor art.7, alin. 1, lit. h din Regulamentul UE 1058/ 2021. |

## **5.3 Eligibilitatea cheltuielilor**

### ***5.3.1 Baza legală pentru stabilirea eligibilității cheltuielilor***

|  |
| --- |
| * Regulamentul (UE) nr. 1060/2021 al Parlamentului European și al Consiliului, de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare. * Regulamentul (UE) nr. 1058/2021 al Parlamentului European și al Consiliului, privind Fondul european de dezvoltare regională și Fondul de coeziune, cu modificările și completările ulterioare. * Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027. * Ordonanţa de Urgenţă a Guvernului nr.66/2011 privind prevenirea, constatarea şi sancţionarea neregulilor apărute ȋn obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare. * Ordonanţa de Urgenţă a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă. * H.G. nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă. * Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.   În conformitate cu prevederile art.2 din H.G nr. 873/ 2022, pentru a fi eligibile, cheltuielile prevăzute în cererea de finanţare trebuie să îndeplinească, în mod cumulativ, următoarele condiţii cu carater general:  a) să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;  b) să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din H.G. nr.873/2022;  c) să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din H.G. nr.873/2022;  d) să fie în conformitate cu prevederile programului;  e) să fie în conformitate cu prevederile contractului de finanțare;  f) să fie rezonabilă și necesară realizării operațiunii;  g) să respecte prevederile legislației Uniunii Europene și legislației naționale aplicabile;  h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5 din HG nr.873/2022. |

### ***5.3.2 Categorii și plafoane de cheltuieli eligibile***

|  |
| --- |
| Categoriile și sub-categoriile de cheltuieli eligibile aplicabile acestui apel de proiecte sunt:  **A. COSTURI DIRECTE**  **CAP. 1 Cheltuieli pentru obţinerea şi amenajarea terenului**  **1.1. Obţinerea terenului**  Se includ cheltuielile efectuate pentru cumpărarea de terenuri/ exproprieri în limita a 10% din valoarea totală eligibilă a proiectului la data contractării.  Nu sunt eligibile cheltuielile pentru achizitia de clădiri.  Valoarea terenurilor achiziționate/ expropriate, se va stabili pe baza evaluării efectuate de un expert ANEVAR (conform legislației în vigoare: Hotărârea Guvernului nr. 353/2012 pentru aprobarea Regulamentului de organizare şi funcţionare a Uniunii Naţionale a Evaluatorilor Autorizaţi din România si Ordonanța Guvernului nr. 24/2011 privind unele măsuri în domeniul evaluării bunurilor).  **1.2. Amenajarea terenului**  Se includ cheltuielile efectuate la începutul lucrărilor pentru pregătirea amplasamentului şi care constau în: demolări, demontări, dezafectări, defrişări, colectare, sortare şi transport la depozitele autorizate al deşeurilor rezultate, sistematizări pe verticală, accesuri/ drumuri/ alei/ parcări/ drenuri/ rigole/ canale de scurgere, ziduri de sprijin, drenaje, epuizmente (exclusiv cele aferente realizării lucrărilor pentru investiţia de bază), devieri de cursuri de apă, lucrări pentru pregătirea amplasamentului.  **1.3. Amenajări pentru protecţia mediului şi aducerea la starea iniţială**  Se includ cheltuielile efectuate pentru lucrări şi acţiuni de protecţia mediului și de aducere la starea inițială, inclusiv cheltuieli pentru realizarea de perdele forestiere/aliniamente de arbori și parapeți pentru protecție, apărări de maluri și consolidări de versanți, inclusiv realizarea de investiții suplimentare pentru protecția drumului respectiv față de efectele generate de condiții meteorologice extreme (de ex: provocate de schimbări climatice).  **1.4. Cheltuieli pentru relocarea/protecţia utilităţilor (devieri reţele de utilităţi din amplasament)**  Cheltuielile pentru asigurarea devierii/protectiei utilităților includ cheltuieli cu lucrările **efectuate în structura drumului** pentru asigurarea devierii utilităților publice și nu pot acoperi cheltuieli de introducere sau modernizare/inlocuire a utilităților aflate în corpul drumului.  **CAP. 2 Cheltuieli pentru asigurarea utilităţilor necesare obiectivului de investiţii**  Cheltuielile pentru asigurarea utilităților trebuie să se refere strict la cheltuieli necesare pentru funcționarea obiectivului de investițe din cererea de finanțare și vor include, cel mult, cheltuieli pentru lucrari de branșament pentru instalații/ sisteme de management/ descongestionare trafic, sisteme destinate siguranței.  **CAP. 4 Cheltuieli pentru investiţia de bază**  **4.1. Construcţii şi instalaţii**  Se cuprind cheltuielile aferente execuţiei tuturor obiectelor cuprinse în obiectivul de investiţie aferente activităților eligibile menționate în secțiunea 5.2.2 din prezentul ghid al solicitantului.  Proiectantul va delimita obiectele de construcţii din cadrul obiectivului de investiţii şi va nominaliza cheltuielile pe fiecare obiect.  Cheltuielile aferente fiecărui obiect de construcţie se regăsesc în devizul pe obiect.  **Cheltuielile privind realizarea/amenajarea/extinderea de piste de biciclete de-a lungul drumurilor județene vor fi obiect de investiție separat în cuprinsul devizului general al investiției.**  **4.2. Montaj utilaje, echipamente tehnologice şi funcţionale**  Cuprinde cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.  **4.3. Utilaje, echipamente tehnologice şi funcţionale care necesită montaj**  Cuprinde cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale.  **4.4. Utilaje, echipamente tehnologice şi funcţionale care nu necesită montaj şi echipamente de transport**  Cuprinde cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport, inclusiv tehnologic.  **4.5. Dotări**  Se cuprind cheltuielile pentru procurarea de bunuri care, conform legii, intră în categoria mijloacelor fixe, sunt necesare implementarii proiectului şi respectă prevederile contractului de finanţare.  Sunt eligibile cheltuielile pentru procurarea de bunuri care, conform legii, intră în categoria obiectelor de inventar, cu obligativitatea mentinerii acestora pe toata perioada de durabilitate a proiectului.  **4.6. Active necorporale -** cheltuielile cu achiziţionarea activelor necorporale: drepturi referitoare la brevete, licenţe, know-how etc.  **CAP. 5 Alte cheltuieli**    **5.1. Organizare de şantier**  Se cuprind cheltuielile estimate ca fiind necesare în vederea creării condiţiilor de desfăşurare a activităţii de construcţii-montaj.  5.1.1 Lucrări de construcţii şi instalaţii aferente organizării de şantier  În această secțiune se cuprind cheltuielile aferente realizarii unor constructii provizorii sau amenajări la construcții existente pentru: vestiare, barăci, spații de lucru pentru personalul din șantier, grupuri sanitare, împrejmuiri, pichete de incendiu; rampe de spălare auto, depozite pentru materiale, fundaţii pentru macarale, platfome tehnologice, reţele electrice de iluminat şi forţă, căi de acces, branşamente/racorduri la utilităţi, amplasare panouri de prezentare; cheltuielile de desfiinţare a organizării de şantier, inclusiv cheltuielile necesare readucerii terenurilor ocupate la starea lor inițială la terminarea executiei lucrărilor (cu excepția celor prevăzute la categoria 1.3 de mai sus).  5.1.2 Cheltuieli conexe organizarii de santier  În această categorie se cuprind cheltuieli pentru:   * - obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, costul energiei electrice şi al apei consumate în incinta organizării de şantier pe durata de execuţie a lucrărilor, paza santierului, chirii pentru ocuparea temporară a domeniului public, costul energiei electrice şi al apei consumate în incinta organizării de şantier pe durata de execuţie a lucrărilor.   5.3 **Cheltuieli diverse şi neprevăzute**  Se consideră eligibile dacă vor fi detaliate corespunzător prin documente justificative şi doar în limita a **10%** din valoarea cheltuielilor eligibile cuprinse la subcapitolele 1.2 - Amenajare teren, 1.3 - Amenajare pentru protecția mediului,1.4 - Relocare utilități, 2 – Asigurarea utilitatilor necesare, 4 - Cheltuieli pentru investiția de bază.  Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei  **Cap. 6 Cheltuieli pentru probe tehnologice și teste**  6.1. Pregătirea personalului de exploatare  Cuprinde cheltuielile necesare instruirii/şcolarizării personalului în vederea utilizării corecte şi eficiente a utilajelor şi tehnologiilor.  6.2. Probe tehnologice şi teste  Cuprinde cheltuielile aferente execuţiei probelor/încercărilor, prevăzute în proiect, expertizelor la recepţie.  **Cap.7 Cheltuieli aferente marjei de buget și pentru constituirea rezervei de implementare pentru ajustarea de preț**  7.1. Cheltuieli aferente marjei de buget 25% din (1.2 + 1.3 + 1.4 + 2 + 3.1 + 3.2 + 3.3 + 3.5 + 3.7 + 3.8 + 4 + 5.1.1)  7.2. Cheltuielipentru constituirea rezervei de implementare pentru ajustarea de preț  **B. COSTURI INDIRECTE**  Cheltuieli aferente costurilor indirecte sunt eligibile, cumulat, în procent de  **2%** din valoarea cheltuielilor eligibile aferente costurilor directe.  **CAP.3 Cheltuieli pentru proiectare şi asistenţă tehnică**  **3.1. Studii de teren**  Se cuprind cheltuielile pentru:  3.1.1 studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie;  3.1.2 raport privind impactul asupra mediului;  3.1.3. studii de specialitate necesare în funcţie de specificul investiţiei (studii de trafic, documentație privind imunizarea la schimbările climatice, etc).  3.1.3. studii de specialitate necesare în funcţie de specificul investiţiei (studii de trafic, documentație privind imunizarea la schimbările climatice, etc).  **3.2. Documentaţii-suport şi cheltuieli pentru obţinerea de avize, acorduri şi autorizaţii**  Cuprinde toate cheltuielile necesare pentru elaborarea documentaţiilor şi obţinerea avizelor  **3.3. Expertiza tehnică**  Se cuprind cheltuielile pentru expertizarea tehnică a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică.  **3.4. Auditul de siguranță rutieră**  **3.5. Proiectare**  Se includ cheltuielile pentru elaborarea tuturor fazelor de proiectare aferente obiectivului de investiţie:    3.5.1.Tema de proiectare  3.5.3. Documentație pentru avizarea lucrărilor de intervenții  3.5.4. Documentaţiile tehnice necesare în vederea obţinerii avizelor/acordurilor/ autorizaţiilor  3.5.5. Verificarea tehnică de calitate a proiectării  3.5.6. Proiect tehnic şi detalii de execuţie.  **3.6. Organizarea procedurilor de achiziție**  Se includ cheltuielile efectuate, după caz, pentru serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică.  **3.7. Consultanţă**  Se includ cheltuielile efectuate, după caz, pentru:   * + - 1. plata serviciilor de consultanţă pentru elaborarea cererii de finantare si a tuturor studiilor necesare întocmirii acesteia;       2. plata serviciilor de consultanţă în domeniul managementului execuţiei investiţiei;       3. plata serviciilor de evaluare, efectuate de un expert ANEVAR, în vederea stabilirii valorii terenurilor achiziționate;       4. auditul financiar.   **3.8. Asistenţă tehnică**  Se includ cheltuielile efectuate, după caz, pentru:   * + 1. Asistenţă tehnică din partea proiectantului     2. Dirigenţie de şantier     3. Coordonator în materie de securitate și sănătate – conform H.G. nr.300/2006 , cu modificările şi completările ulterioare   1. **Comisioane, cote și taxe**   În această categorie se cuprind cheltuieli pentru:  - cota aferentă Inspectoratului de Stat în Construcţii, calculată potrivit prevederilor Legii nr. 10/1995 privind calitatea în construcţii, republicată;  - cota aferentă Inspectoratului de Stat în Construcţii, calculată potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;  - cota aferentă Casei Sociale a Constructorilor - CSC, în aplicarea prevederilor Legii nr. 215/1997 privind Casa Socială a Constructorilor;  - taxe pentru eliberarea certificatului de urbanism și a autorizaţiei de construire/ desfiinţare/ organizare de șantier.  5.4 **Cheltuieli pentru comunicare și vizibilitate**  Capitolul cuprinde cheltuielile pentru activitățile obligatorii de comunicare și vizibilitate aferente proiectului, în conformitate cu prevederile contractului de finanţare și cu prevederile cuprinse în Ghidului de Identitate Vizuală, inclusiv cheltuielile cu organizarea unui eveniment sau a unei activități de comunicare, după caz, cu implicarea Comisiei și a autorității de management competente.  **Taxa pe valoarea adăugată nedeductibilă aferentă cheltuielilor eligibile (costuri directe și indirecte) este eligibilă, în conformitate cu prevederile art.64, alin.1, lit. (c) – (i), (ii).** |

### ***5.3.3 Categorii de cheltuieli neeligibile***

|  |
| --- |
| Cheltuielile prevăzute la art. 10 din HG. nr. 873/2022 pentru stabilirea cadrului legal privind eligibilitatea cheltuielilor efectuate de solicitant în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, respectiv:   * cheltuielile prevazute la art. 64 din Regulamentul (UE) 2021/1.060; * cheltuielile efectuate in sprijinul relocarii potrivit art. 66 din Regulamentul (UE) 2021/1.060; * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; * achizitia de echipamente/ dotări secondhand; * amenzi, penalităţi, cheltuieli de judecată şi cheltuieli de arbitraj; * cheltuielile efectuate peste plafoanele specifice stabilite prin ghidul solicitantului, în aplicarea prevederilor HG. nr. 873/2022 art. 2 alin. (1) lit. f); * cheltuielile excluse de la finanțare prin ghidul solicitantului, în aplicarea prevederilor HG. nr. 873/2022 art. 2 alin. (1) lit. f), corespunzator specificului programului și particularităților operațiunilor; * cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu exceptia situațiilor reglementate la art. 20 alin. (1) lit. b) din același regulament; * cheltuielile aferente operațiunilor care fac obiectul uneia dintre situațiile prevăzute la art. 65 din Regulamentul (UE) 2021/1060, care afectează caracterul lor durabil.   **Alte cheltuieli neeligibile:**   * costuri operaţionale, de funcționare, mentenanţă și întreținere a obiectivelor finanțate prin proiect; * cheltuieli financiare, respectiv prime de asigurare, taxe, comisioane, rate și dobânzi aferente creditelor; * achiziționarea de terenuri cu o valoare mai mare de 10 % din cheltuielile totale eligibile ale proiectului; * contribuția în natură; * amortizarea; * cheltuielile cu leasingul; * cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004; * cheltuielile pentru reabilitarea/modernizarea drumurilor comunale, vicinale, forestiere, private etc; * achiziționare si montare infrastructuri pentru combustibili alternativi. |

### ***5.3.4 Opțiuni de costuri simplificate. Costuri directe și costuri indirecte***

|  |
| --- |
| În cadrul prezentului apel de proiecte cheltuielile sunt împărțite în categorii de costuri directe și indirecte.  Pentru proiectele de investiții publice, **costurile directe** vor fi costurile incluse în capitolele 1, 2, 4, 6, 7 și în subcapitolele 5.1, 5.3 din devizul general întocmit în conformitate cu prevederile H.G. nr. 907/2016, cu modificările și completările ulterioare.  Cheltuieli aferente **costurilor indirecte** sunt eligibile, cumulat, în procent de **2%** din valoarea cheltuielilor eligibile aferente costurilor directe și cuprind cap.3 și subcapitolele 5.2 și 5.4 din devizul general întocmit în conformitate cu prevederile H.G. nr. 907/2016, cu modificările și completările ulterioare. |

### ***5.3.5 Opțiuni de costuri simplificate. Costuri unitare/sume forfetare și rate*** ***forfetare***

|  |
| --- |
| În cazul prezentului apel de proiecte, **costurile indirecte** aferente proiectului vor fi rambursate sub forma unei rate forfetare de **2%,** raportată la **costurile directe eligibile,** în conformitate cu prevederile art.54, lit. (a) din Regulamentul (UE) nr.1060/ 2021. |

### ***5.3.6 Finanțare nelegată de costuri***

|  |
| --- |
| *Nu este cazul* |

## **5.4 Valoarea minimă și maximă eligibilă/nerambursabilă a unui proiect**

|  |
| --- |
| **Valoarea minimă eligibilă a unui proiect: 10.000.000 Euro**  **Valoarea maximă eligibilă a unui proiect: 65.000.000 Euro**.  Valoarea ma**x**imă totală a proiectului: **77.350.000** Euro.  Cursul de schimb valutar la care se va calcula încadrarea în respectivele valori minime și maxime este cursul inforeuro din luna lansării apelului[[1]](#footnote-1) de proiecte.  Acest curs va fi utilizat până la semnarea contractului de finanţare.  In cazul în care, la depunerea cererii de finanțare și inclusiv în perioada de evaluare/contractare, valoarea eligibilă a proiectului depășește valorile maxime eligibile mai sus precizate, solicitantul poate include diferența în categoria cheltuielilor neeligibile, dar cu încadrarea în valoarea maximă totală mai sus menționată.  În cazul în care valoarea eligibilă a proiectului creşte în perioada de implementare, faţă de valoarea maximă eligibilă convenită prin prezentul ghid (65.000.000 Euro), diferenţa astfel rezultată va fi suportată în întregime de beneficiar.  Criteriul de eligibilitate cu privire la valoarea minimă/ maximă eligibilă a investiției nu se menține pe perioada de implementare a investiției.  Valoarea neeligibilă a proiectului reprezintă valoarea cheltuielilor cuprinse în proiect și considerate neeligibile la data încheierii contractului de finanțare.  Valoarea cheltuielilor efectuate de beneficiar după perioada de implementare a proiectului nu marește valoarea neeligibilă a proiectului. |

## **5.5 Cuantumul cofinanțării acordate**

|  |
| --- |
| În cadrul prezentului apel de proiecte, pentru întocmirea bugetului cererii de finanțare, se vor lua în calcul următoarele rate de cofinanțare:   * **FEDR**: maximum **85%;** * B.S: maximum **13%;** * **Contribuție beneficiar**: minimum **2%.**   În cazul parteneriatului, modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de parteneriat. |

## **5.6 Durata proiectului**

|  |
| --- |
| Durata proiectului include atât activitățile realizate înainte de depunerea cererii de finanțare cât și activitățile ce urmează a fi realizate după semnarea contractului de finanțare.  Prima activitate aferentă proiectului reprezintă cea mai veche activitate desfășurată pentru elaborarea documentației de finanțare.  Solicitantul are obligația de a prevede termene realiste pentru realizarea activităților, cu încadrarea în limitele maxime prevăzute pentru durata maximă de implementare a proiectului.  Perioada de implementare a proiectului începe să curgă de la data semnării contractului de finanțare de către ultima parte, la care se adaugă, dacă este cazul, şi perioada de desfășurare a activităților proiectului înainte de semnarea contractului de finanţare, conform regulilor de eligibilitate a cheltuielilor.  Contractul de finanțare intră în vigoare și produce efecte de la data semnării de către ultima parte până la data închiderii Programului Regional Sud-Muntenia 2021-2027 sau data expirării perioadei pentru care trebuie asigurat caracterul durabil al proiectului, respectiv sustenabilitatea/durabilitatea proiectului, oricare intervine ultima. |

## **5.7 Alte cerințe de eligibilitate a proiectului**

|  |
| --- |
| *Nu este cazul* |

# **6. INDICATORI DE ETAPĂ**

|  |
| --- |
| Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PRSM verifică indicatorii de etapă care vor prevăzuți în Planul de monitorizare a proiectului.  Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului.  Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.  Dacă data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare.  Indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.  În intervalul dintre doi indicatori de etapă consecutivi, AM PRSM monitorizează proiectul în cauză pe baza rapoartelor de progres şi a vizitelor de monitorizare, putând utiliza, în funcţie de specificul proiectului, un sistem specific de repere intermediare şi instrumente de monitorizare care să permită evaluarea permanentă a evoluţiei progresului implementării proiectului şi posibile abateri de la graficul de implementare sau de natură să afecteze atingerea indicatorilor de realizare şi de rezultat.  AM PRSM sprjină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă.  Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, AM PRSM poate aplica, în funcție de analiza obiectivă și riscurile identificate, în condițiile prevăzute în contractul de finanțare, următoarele măsuri:  a) întreruperea termenului de plată pentru cererile de plată/cererile de prefinanţare/cererile de rambursare până la îndeplinirea indicatorului de etapă, cu condiţia ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările şi completările ulterioare;  b) respingerea, în tot sau în parte, a cererii de plată/cererii de prefinanţare/cererii de rambursare, în condiţiile art. 25 alin. (5) din Ordonanţa de urgenţă a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);  c) aplicarea unor penalităţi de întârziere, stabilite ca procent din valoarea cererii de plată/cererii de prefinanţare/cererii de rambursare, în funcţie de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanţare, în situaţia neîndeplinirii a 3 indicatori de etapă consecutivi din motive imputabile  beneficiarului/liderului de parteneriat şi/sau partenerilor;  d) suspendarea implementării proiectului, până la încetarea cauzelor obiective care afectează derularea activităţilor şi atingerea indicatorilor de etapă;  e) rezilierea contractului de finanţare de către AM PRSM;  f) alte măsuri specifice prevăzute de AM PRSM în contractul de finanţare, cu condiţia ca acestea să nu aducă atingere prevederilor naţionale şi regulamentelor europene aplicabile.  În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PRSM verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar.  Îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres.  Pentru confirmarea îndeplinirii indicatorului de etapă, AM PRSM poate solicita clarificări sau iniția o vizită de monitorizare, caz în care se suspendă termenul de validare.  În cazul nerespectării termenului de 5 zile lucrătoare pentru încărcarea documentelor justificative care probează îndeplinirea indicatorului, prin sistemul informatic MySMIS2021/SMIS2021+ se blochează posibilitatea de încărcare a documentelor.  Ulterior, beneficiarul poate solicita, motivat, AM PRSM deblocarea aplicației pentru încărcarea documentelor justificative care probează realizarea indicatorului de etapă.  În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM PRSM înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.  În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, AM PRSM poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.  În procesul de monitorizare a proiectelor, AM PRSM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului. |

# **7. COMPLETAREA ȘI DEPUNEREA CERERILOR DE FINANȚARE**

## **7.1 Completarea formularului cererii**

|  |
| --- |
| Cererea de finanțare depusă de solicitanți va respecta modelul cadru aprobat prin Ordinul nr. 1777/ 2023 al ministrului investițiilor și proiectelor europene privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.  Solicitantul are obligația de a completa cererea de finanțare cu toate informațiile necesare, în conformitate cu instrucțiunile de completare anexate ghidului solicitantului. |

## **7.2 Limba utilizată în completarea cererii de finanțare**

|  |
| --- |
| Limba utilizată în completarea cererii de finanțare este, obligatoriu, limba română. Orice document emis/editat in altă limbă va fi însoțit de traducerea in limba română, legalizată și autorizată. |

## **7.3 Metodologia de justificare și detaliere a bugetului cererii de finanțare**

|  |
| --- |
| Bugetul proiectului este inclus în cererea de finanțare. Solicitantul va utiliza formatul-cadrul al bugetului din Anexa 4 a Ordinului MIPE nr.1777/ 3 mai 2023 și va avea în vedere tipurile de cheltuieli menționate în secțiunea 5.3.2 din prezentul ghid.  Bugetul proiectului se generează în cadrul aplicației MySMIS2021/ SMIS2021+.  Bugetul proiectului se va întocmi respectând prevederile Hotărârii Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.  La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.  Bugetul proiectului se corelează cu devizul general al investiției, întocmit în conformitate cu prevederile H.G.nr.907/ 2016, cu modificările și completările ulterioare.  Pentru corelarea bugetului cu devizul general se va utiliza matricea de corelare aprobată prin Ordinul MIPE nr.457/ 2024.  Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: PT/contract de lucrări/furnizare încheiat, etc.  De asemenea, bugetul proiectului se corelează cu obiectivele proiectului, activitățile prevăzute, resursele alocate/estimate, cu calendarul achizițiilor publice, cu calendarul de realizare, iar cheltuielile vor fi corect încadrate în categoria celor eligibile sau neeligibile.  Bugetul estimat alocat activității sau pachetului de activități de bază reprezintă minimum 50% din bugetul eligibil al proiectului.  Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.  Pentru fundamentarea stabilirii bugetului proiectului, solicitantul va anexa la depunerea cererii de finanțare Nota privind fundamentarea costurilor asumată de proiectant din care să rezulte bazele stabilirii costului proiectului propus, însoțită de o minimă documentație justificativă (minim 2 oferte, antemasurători cu calcule globale/detaliate, etc).  De asemenea, se vor depune minimum 2 oferte de preț pentru echipamente/ dotări/ servicii și, respectiv, oferte sau baze de preț pentru lucrări (acestea din urma, care sa fie livrabile, în cazul solicitării venite de la evaluatorii tehnic/ financiar). |

## **7.4 Anexe și documente obligatorii la depunerea cererii**

|  |
| --- |
| 1. **Declarația unică - conform modelului din MySMIS 2021/SMIS2021+**   La cererea de finanțare, solicitantul anexează Declarația unică, care se completează conform prevederilor art. 8 alin. (2) și (3) din O.U.G. nr. 23/2023 și prin care solicitantul își asumă îndeplinirea condițiilor de eligibilitate și a cerințelor de conformitate administrativă.  Aplicația MySMIS2021/SMIS2021+ va genera Declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia.  În cazul proiectelor implementate în parteneriat, atât liderul de parteneriat, cât și fiecare partener individual completează Declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.  Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin D**eclarația unică** a solicitantului care se depune odată cu cererea de finanțare, urmând ca, în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare.  Prin Declarația unică, emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, solicitantul, liderul de parteneriat și partenerul/ partenerii, după caz, declară îndeplinirea tuturor condițiilor de eligibilitate, așa cum au fost prevăzute în Ghidul Solicitantului, și că va/vor face dovada îndeplinirii acestor condiții, la cererea AM PRSM, în condițiile prevăzute în Ghidul Solicitantului, sub sancțiunea respingerii cererii de finanțare.  În cazul proiectelor implementate în parteneriat, atât liderul de parteneriat, cât și fiecare partener individual, completează Declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.  În cazul proiectelor implementate în parteneriat, Declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai acestora.  Odată cu generarea și semnarea Declarației unice, solicitantului/liderului de parteneriat și partenerului/partenerilor, după caz, i/li se aduce la cunoștință, în mod automat, prin sistemul informatic MySMIS2021/SMIS2021+, că în etapa de contractare are/au obligația de a face dovada celor declarate.  Solicitantul va declara, de asemenea, pe propria răspundere, odată cu întocmirea declaraţiei unice, că deţine sau, după caz, urmează să deţină, până la semnarea contractului de finanţare, un drept real principal asupra bunurilor imobile care fac obiectul cererii de finanțare și/sau asupra bunurilor imobile care constituie locaţia/locaţiile de implementare a proiectului.    **Îndeplinirea condițiilor de eligibilitate declarate în Declarația unică se dovedește de către solicitant, în etapa de contractare, prin prezentarea de documente cu valoare probantă, specificate în cadrul capitolului 7.6.**  Documente solicitate pentru a fi evaluate în etapa de evaluare tehnică și financiară   1. **Documente privind situația financiară a solicitantului/ partenerilor, (după caz)**   Situațiile financiare anuale, aferente ultimului exercițiu financiar încheiat, depuse/transmise la unitățile teritoriale le Ministerului Finanțelor, conform prevederilor legale, împreună cu dovada depunerii acestora (recipisa) cu mentiunea: Fara erori de validare.  În cazul în care partenerul nu are obligații financiare în proiect, nici informațiile referitoare la situațiilor financiare nu sunt necesare.   1. **Documentația tehnico-economică elaborată la faza proiect tehnic**   **Proiectul tehnic va fi însoțit de documentațiile elaborate în fazele anterioare de proiectare (D.A.L.I.), precum și de hotărârea de aprobare a indicatorilor tehnico-economici ai proiectului. De asemenea, se va anexa și raportul de expertiză tehnică a drumului județean asupra căruia se intervine prin proiectul propus spre finanțare din PR Sud Muntenia 2021-2027.**  Documentația tehnico-economică elaborată la faza PT, întocmită conform legislației în vigoare, asumată de proiectant, se transmite în format electronic, pdf, sub semnatură electronică extinsă a reprezentantului legal al solicitantului sau a persoanei împuternicite a acestuia pentru asumarea conformității cu originalul a acesteia.  Solicitantul are obligația întocmirii documentației tehnico-economice în conformitate cu legislația în vigoare.  Aceasta trebuie să fie completă, să conțină toate părțile/secțiunile scrise și desenate, să fie clară, să asigure informaţiile tehnice complete privind viitoarea lucrare şi să răspundă cerinţelor tehnice, economice şi tehnologice ale beneficiarului, în conformitate cu legislația în vigoare.  Planșele aferente documentației tehnico-economice se depun în format electronic, scanat, fișiere tip PDF, sub semnatura electronică extinsă a reprezentantului legal al solicitantului sau a persoanei împuternicite a acestuia, conținând un cartuș semnat conform prevederilor legale.  În realizarea documentației tehnico-economice se va avea în vedere respectarea principiului de a nu prejudicia în mod semnificativ („Do Not Significant Harm” - DNSH), precum și respectarea cerințelor cu privire la imunizarea la schimbările climatice.  Proiectul tehnic trebuie să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanțare.  Devizul general trebuie să fie elaborat cu, cel mult, 12 luni înainte de depunerea cererii de finanțare (în cazul documentaţiilor tehnico-economice elaborate cu mai mult de 12 luni înainte de data depunerii cererii de finanţare).  Pentru proiectele de investiţii pentru care execuţia de lucrări a fost demarată, însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare, în termen de 10 de zile de la contractarea proiectului, se va depune în format electronic, PDF, scanat, documentația de achiziție a contractului de lucrări încheiat, semnată digital și încărcată în SMIS.  La momentul depunerii cererii de finanțare, se vor anexa în mod obligatoriu, **pentru lucrările începute și aflate în derulare**:   * Procesul verbal de recepţie parţială a lucrărilor, precum şi documentele cadastrale privind intabularea acestora, după caz. * Autorizaţia de construire, **în termen de valabilitate.** * Raport privind stadiul fizic al investiției, însoțit de devizele detaliate, asumate de către reprezentantul legal al solicitantului, de către dirigintele de şantier şi de către constructor. * Contractul de lucrări, inclusiv acte adiționale, dacă există. * Pe lângă proiectul tehnic se vor depune și dispozițiile de șantier emise până la acea dată, dacă este cazul.  1. **Studiul de trafic**   Studiu de trafic trebuie să fie întocmit/actualizat cu mai puțin de 2 ani înainte de depunerea cererii de finanțare.  Se anexează un singur studiu de trafic pentru fiecare proiect individual depus, astfel:   * pentru un proiect privind un drum județean/traseu intrajudețean (solicitant individual sau solicitant pe baza acordului de parteneriat), se va depune un singur studiu de trafic per cerere de finanțare (chiar dacă documentația tehnico-economică este compusă, de exemplu, din mai multe DALI+PT); * pentru un proiect privind un drum județean parte a unui traseu interjudețean (solicitant în baza unui acord cadru de colaborare), se vor depune studii de trafic separate pentru fiecare cerere de finanțare elaborată în baza acordului cadru.  1. **Documentația privind imunizarea la schimbările climatice**   Documentația privind imunizarea la schimbările climatice va respecta metodologia de întocmire anexată prezentului ghid, iar concluziile documentației se vor regăsi în documentația tehnico-economică și în cererea de finanțare.  Informațiile privind respectarea și modalitatea de îndeplinire a cerințelor și măsurilor prevăzute pentru obiectivele de mediu vor fi corelate în cererea de finanțare, documentația tehnică, Declarația DNSH precum și documentația privind imunizarea la schimbările climatice.  **Documentația de imunizare va fi asumată atât de reprezentantul legal cât și de expertul cu competențe specifice în domeniul mediului care a întocmit documentația.**  Pentru expertul care a întocmit documentația de imunizare, **se va depune documentul relevant cu privire la încadrarea acestuia ca expert care are dreptul legal să întocmească astfel de documentații.**   1. **6. Devizul general pentru proiectele de lucrări în conformitate cu legislația în vigoare.**   Devizul general se va anexa o singură dată la cererea de finanțare (fie ca anexă la documentație, fie ca anexă la cererea de finanțare) și trebuie să fi fost elaborat/actualizat cu, cel mult, 12 luni înainte de data depunerii cererii de finanțare.  Devizul general trebuie să prezinte data elaborării/actualizării, să fie semnat de către elaboratorul proiectului tehnic și de reprezentantul legal al solicitantului sau de o persoană împuternicită special în acest sens.  În cazul în care, în cadrul proiectului, există atât lucrări eligibile cât și lucrări neeligibile, acestea se vor detalia separat în cadrul bugetului cererii de finantare, pe baza devizului general.  În plus, se vor anexa la cererea de finanțare devize pe obiecte și liste cu cantitățile de lucrări, defalcate pe cele două tipuri de cheltuieli, eligibile si neeligibile, corelate cu devizul general.  Pentru proiectele de investiţii pentru care execuţia de lucrări a fost demarată, însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare, se va anexa un raport privind stadiul fizic (model atașat ghidului) al lucrărilor asumat de către reprezentantul legal al socitantului, de către dirigintele de şantier şi de către constructor. Raportul respectiv va fi însoţit de devize generale detaliate ale: lucrărilor executate şi platite, lucrărilor executate şi neplătite şi, respectiv, lucrărilor rămase de executat.     1. **7. Lista de echipamente și/sau lucrări cu încadrarea acestora pe categorii de cheltuieli eligibile /ne-eligibile.**     **8. Nota de fundamentare a costurilor proiectului propus, însoțită de documente justificative (de exemplu:** studii de piață, oferte de preţ, liste de cantități, prețuri unitare provenite din surse verificabile și obiective, prețuri existente în SEAP, fără a se limita la exemplele date**).**  Nota însoțită de documentele justificative (spre exemplu: studii de piață, oferte de preţ, liste de cantități, prețuri unitare provenite din surse verificabile și obiective, prețuri existente în SEAP) se depun sub semnatura electronică extinsă a reprezentantului legal al solicitantului sau a persoanei împuternicite a acestuia. În cazul în care se vor indica oferte de preț, acestea se vor anexa cererii de finanțare. Pentru situația în care se vor indica baze de preț, se va menționa un link de accesare a acestora. În situația în care acest link nu este accesibil, sau la solicitarea evaluatorilor tehnic/financiar, se vor transmite toate documentele justificative pentru stabilirea costului.  Responsabilitatea costurilor este a proiectantului, iar acesta mentionează/anexează documentele care au stat la baza fixării prețurilor unitare din listele cu cantități de lucrări/echipamente.  În cazul în care la cererea de finanțare a fost atașat inclusiv contractul de execuție a lucrărilor, această notă nu mai este necesar a fi depusă.  **9. Declaraţia privind respectarea principiului DNSH**  Se va utiliza modelul de declaraţie anexat la prezentul ghid.  Se va anexa de către toți partenerii, după caz. În cazul în care partenerul nu execută lucrări în proiect, declarația acestuia nu este necesară.  **10. Documente privind capacitatea operațională a solicitantului**  Se vor depune fișele de post și decizia de numire a membrilor și CV-urile echipei desemnate pentru implementarea proiectului, actualizate la date depunerii cererii de finanțare.  În cazul în care, la data depunerii cererii de finanțare, echipa de implementare nu este nominalizată, se vor atașa doar fisele de post pentru pozițiile desemnate a forma această echipă, aprobate de reprezentantul legal al solicitantului, și decizia de numire a membrilor.  Informațiile privind echipa de implementare a proiectului se vor regăsi și în cererea de finanțare, în secțiunea dedicată.  De asemenea, se vor depune documentele doveditoare privind implementarea de proiecte finanţate din fonduri publice, dacă solicitantul a mai gestionat proiecte de complexitate și valoare similare cu ceea ce se propue prin cererea de finanțare.  **11. Adresa emisă de Institutul Național de Statistică care să ateste populația deservită prin proiect, ce se va demonstra în baza celor mai recente date ale INS.**  **12. Dacă prin proiect se achiziționează teren** necesar implementării investiției propuse, **se va atașa raportul expertului ANEVAR** privind valoarea terenului achiziționat (conform H.G. nr. 353/2012 pentru aprobarea Regulamentului de organizare și funcționare a Uniunii Naționale a Evaluatorilor Autorizați din România precum și Ordonanța nr 24/2011 privind unele măsuri în domeniul evaluării bunurilor, cu modificările și completările ulterioare).  13. **Dacă este cazul, document care demonstrează maturitatea proiectului** (contract de execuție lucrări).  **În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.** |

## **7.5 Aspecte administrative privind depunerea cererii de finanțare**

|  |
| --- |
| Depunerea cererii de finanțare se va realiza doar prin sistemul informatic MySMIS2021/ SMIS2021+.  Depunerea cererii de finanțare prin orice alte mijloace nu va fi luată în considerare. |

## **7.6 Anexele și documente obligatorii la momentul contractării**

|  |
| --- |
| Solicitantul/liderul de parteneriat va transmite documentele solicitate în etapa de contractare, sub sancțiunea respingerii cererii de finanțare, în termen de 15 zile lucrătoare, calculat de la data primirii solicitării autorității de management, respectiv:  **1.** **Documente statutare ale solicitantului/partenerilor, după caz, conform legislației în vigoare la data depunerii cererii de finanțare**   * Hotărârea judecătorească de validare a mandatului presedintelui Consiliului Judetean si, în cazul parteneriatelor, a primarului/primarilor (sau orice alte documente din care să rezulte calitatea de reprezentant legal, la momentul depunerii cererii de finantare, pentru situații particulare). * Hotărârea de constituire a Consiliului Judeţean al solicitantului şi, dacă este cazul, hotărârea de constituire a Consiliilor locale/județene ale partenerilor, precum si Ordinul prefectului de constatare a indeplinirii condițiilor legale de constituire a consiliilor.   **2. Documente privind constituirea parteneriatului, respectiv** **Acordul de parteneriat/ Acord cadru de colaborare (dacă este cazul) –** modele anexate ghidului.  Acordul se completează și se semnează de către fiecare membru al acordului de parteneriat/ colaborare.  Acordul de parteneriat/ colaborare va fi însoțit de hotărârile partenerilor de aprobare a acordului (parteneriat/ colaborare).  **3. Mandatul/ împuternicire/ dispoziție pentru semnarea unor secțiuni din cererea de finanțare (dacă este cazul)**  Actul de împuternicire se prezintă în cazul în care anumite secțiuni/anexe din cererea de finanţare nu sunt semnate de reprezentantul legal al solicitantului, ci de o persoană împuternicită în acest sens.  Actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: hotărâre, dispoziție etc).  Pentru declarațiile solicitate în nume personal ale reprezentantului legal, alte declarații în nume personal care angajează organizatia în relația cu terții precum şi pentru certificarea aplicaţiei nu se acceptă însușirea și semnarea acestora de către o altă persoană împuternicită.  **4. Autorizația de construire, în termen de valabilitate.**  Se va depune autorizaţia de construire, în termen de valabilitate, obținută în baza legislației în vigoare, emisă pentru execuția lucrărilor aferente obiectivului de investiție din cererea de finanțare.  Autorizația de construire trebuie să acopere toate lucrările prevazute în cadrul proiectului, care se supun autorizării, inclusiv lucrările de demolare (dacă este cazul), conform prevederilor Legii nr.50/1991 privind autorizarea lucrărilor de construcții, cu modificările și completările ulterioare.  Se accepta prezentarea mai multor Autorizații de construire/desființare (de ex: pe obiecte de investiție/ tronsoane de drum etc).  **În cazul în care proiectul include cheltuieli de deviere/ protecție a rețelelor de utilitați, trebuie să fie depus avizul de specialitate emis de operatorul de servicii, în care sa fie specificată necesitatea devierii/ protecției acestora.**  **5. Modificări asupra devizului general**, în conformitate cu ultima forma a bugetului rezultat în urma procesului de evaluare tehnică și financiară, dacă este cazul.  **6. Lista actualizată de echipamente și/sau lucrări** cu încadrarea acestora pe secțiunea de cheltuieli eligibile /ne-eligibile (dacă este cazul).  **7.** **Hotărârea Consiliului Judeţean/Local de aprobare a proiectului** şi a cheltuielilor aferente, în conformitate cu ultima forma a bugetului rezultat în urma etapei de evaluare și selecție.  Prin Hotărârea Consiliului Județean de aprobare a proiectului se va asuma și faptul că, la momentul recepției lucrărilor implementate prin acest proiect finanțat în cadrul PRSM 2021-2027, întregul traseu este funcțional, în stare bună, în integralitatea sa (inclusiv tronsoanele finanțate din alte surse de finanțare - explicit de la km...la km....pentru fiecare tronson finanțat din alte surse de finanțare), asigurându-se conectarea la rețeaua TEN-T.  Se va include și referirea la asumarea cheltuielilor de întreținere și mentenanță pe toată durata de valabilitate a contractului de finanțare.  **8. Extras din Lista de proiecte aferentă Strategiei Integrate de Dezvoltare Urbană/ Strategiei Integrate de Dezvoltare Județeană, în care să se regăseasca investiția respectivă, dacă este cazul**.  Se va anexa extrasul doar pentru proiectele ce prevăd și lucrări de realizare a variantelor ocolitoare cu statut de drum județean/ pasaje în zone urbane. Necesitatea acestor intervenții trebuie să rezulte din unul din documentele menționate care să facă referire la utilitatea/necesitatea proiectului respectiv, în funcție de nevoile de dezvoltare identificate la nivel local/regional.  **9.** **Acordul CNAIR (acolo unde e cazul)**  Acest document se va anexa doar pentru proiectele ce prevăd lucrări de realizare de noduri de conectare la autostradă/drumuri naţionale.  **10.** **Adresa administratorului tronsonului de drum național modernizat parte a traseului propus privind starea bună a acestuia (dacă este cazul).**  Notă: În cazul în care un document anexat la cererea de finanțare (studiu, aviz etc.) conține diferențe de denumire față de titlul investitiei din cererea de finantare (datorita faptului ca a fost emis inainte ca titlul final sa fie stabilit), sau în alte cazuri similare referitoare la titlul proiectului, se poate accepta o declaratie din partea solicitantului care să certifice ca respectivele documente se referă la aceeasi investitie, anexată la cererea de finanțare.  Dacă titlul proiectului/documentației tehnico-economice prevede doar activitate de *reabilitare,* se va atașa o notă în care proiectantul evidențiază elementele/activitățile proiectului care îmbunătățesc parametrii relevanți- creșterea vitezei, siguranței rutiere, portanței etc.  Pentru declarațiile solicitate în nume personal ale reprezentantului legal, alte declarații în nume personal care angajează organizatia în relația cu terții precum şi pentru certificarea aplicaţiei nu se acceptă însușirea și semnarea acestora de către o altă persoană împuternicită.  **11.** **Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene"**, aferent proiectului propus, semnat și ștampilat de către ordonatorul principal de credite, în conformitate cu prevederile art. 2 (3) din H.G. nr. 829/2022 si stabilit prin Scrisoarea-cadru privind contextul macroeconomic, metodologia de elaborare a proiectelor de buget pe anul bugetar în curs.  **12.** **Formularul nr. 1 - Fişă de fundamentare a proiectului propus la finanţare/finanţat din fonduri europene**, în conformitate cu HG. nr.829/2022.  **13. Plan de acțiuni pentru comunicare și vizibilitate,** în care se vor detalia etapele și bugetul prevăzut pentru activitățile de vizibilitate și comunicare aferente proiectului.  Acesta se va completa conform modelului atașat prezentului ghid.  **14. Documente privind identificarea reprezentantului legal al solicitantului/ partenerilor (pentru proiectele** **depuse in cadrul parteneriatelor).**  **15. Certificat de atestare fiscală**, atât pentru obligațiile de plată la bugetul local, cât și pentru obligațiile de plată la bugetul de stat.  Documentele trebuie sa fie în termen de valabilitate și să ateste lipsa obligațiilor de plată la data emiterii acestuia. În cazul în care există obligații de plată pentru care s-a emis o decizie de eșalonare și s-a stabilit un grafic de eșalonare, solicitantul va atașa decizia și graficul de eșalonare a datoriilor, precum și dovada achitării obligațiilor pentru termenele care s-au împlinit deja.  În cazul parteneriatelor, toți partenerii trebuie să depună aceste documente.  **16. Certificatul de cazier fiscal al solicitantului** în termen de valabilitate.  În cazul parteneriatelor, toți partenerii trebui să depună acest document.  **17. Planul de monitorizare a proiectului.**  **18. Graficul cererilor de prefinanțare/plată/rambursare.**  **19.** Pentru a face dovada că deţine sau, după caz, urmează să deţină, până la semnarea contractului de finanţare, un drept real principal asupra bunurilor imobile care fac obiectul cererii de finanțare și/sau asupra bunurilor imobile care constituie locaţia/locaţiile de implementare a proiectului, solicitantul va depune documentele de proprietate- administrare (extras de carte funciară emis cu, cel mult 30 zile calendaristice înainte de transmitere, inclusiv tabelul centralizator cu numerele cadastrale și obiective de investiții), nu mai târziu de semnarea contractului de finanțare.  Drepturile asupra infrastructurii pentru care se solicită finanțare trebuie menținute de la semnarea contractului de finanțare, în perioada de implementare, precum și în perioada în care este asigurat caracterul durabil al proiectului, în condiţiile art. 65 din Regulamentul (UE) 2021/1.060, cu modificările şi completările ulterioare.  20. **Decizia finală a autorității competente pentru protecția mediului,** privind procedura de evaluare a impactului asupra mediului, în conformitate cu Legea 292/2018 privind evaluarea impactului anumitor proiecte publice și private asupra mediului, sau clasarea notificării.  21. **Pentru expertul care a întocmit documentația de imunizare, se va depune documentul relevant cu privire la încadrarea acestuia ca expert care are dreptul legal să întocmească astfel de documentații.**  **AM PR Sud Muntenia poate solicita și alte documente considerate necesare în procesul de evaluare, selecție și contractare.**  **În cazul în care solicitantul nu depune documentele enumerate în cadrul prezentei secțiuni cel mai târziu în termenul maxim de 15 zile calendaristice de la primirea notificarii privind demararea etapei contractuale, proiectul va fi respins de la finanțare.** |

## **7.7 Renunțarea la cererea de finanțare**

|  |
| --- |
| Pe tot parcursul procesului de evaluare, selecție și contractare, un solicitant are dreptul de a renunța la cererea de finanțare depusă.  Retragerea cererii de finanțare se realizează de către reprezentantul legal al solicitantului de finanțare/persoana împuternicită a reprezentantului legal al solicitantului de finanțare, în mod expres prin mandat special/împuternicire specială la notar:  a) prin sistemul electronic MySMIS 2021/SMIS 2021;  sau  b) prin completarea Formularului de retragere de la finanțare a proiectului.  Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou. |

# **8. PROCESUL DE EVALUARE, SELECȚIE ȘI CONTRACTARE A PROIECTELOR**

## **8.1 Principalele etape ale procesului de evaluare, selecție și contractare**

|  |
| --- |
| Principalele etape ale procesului de evaluare, selecție și contractare sunt:  **1. Depunerea și înregistrarea cererilor de finanțare**  Depunerea unei cereri de finanțare reprezintă operațiunea de transmitere, de către un solicitant, a unei solicitări de finanțare (cerere de finanțare), prin intermediul aplicației MySMIS2021/SMIS2021+. Aplicația MySMIS2021/SMIS2021+ alocă, în mod automat, codul proiectului (codul SMIS). La nivelul AM PRSM, cererile de finanțare depuse vor fi înregistrate în MySMIS2021/SMIS2021+ (BackOffice).  **2. Verificarea conformității administrative**  Această etapă este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+.  **3. Desemnarea comisiei de evaluare tehnică și financiară**  După înregistrarea cererilor de finanțare în MySMIS2021/SMIS2021+ (BackOffice), vor fi desemnați experții independenți responsabili cu evaluarea tehnică și financiară a cererii de finanțare, precum și experții din cadrul AM PRSM - Serviciul Evaluare, Selecție și Contractare care vor primi rolurile de președinte/secretar ai comisiilor de evaluare.  **4*.* Evaluarea cererii de finanțare**  După verificarea digitalizată a conformității administrative, solicitantul sau, după caz, liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.  Cererile de finanțare depuse de solicitanți în sistemul MySMIS 2021/SMIS2021+, se evaluează în conformitate cu Metodologia de selecție a proiectelor aprobată de Comitetul de monitorizare pentru PR Sud-Muntenia, precum și în concordanță cu prevederile Ghidului Solicitantului și în baza oricăror instrucțiuni ale AM PRSM referitoare la verificarea ETF.  Pe parcursul procesului de evaluare tehnică și financiară, comisia de evaluare poate solicita clarificări.  Pentru a asigura principiul tratamentului egal, nediscriminarea și a nu afecta principiul competițional al proiectelor, temele ce pot face subiectul clarificărilor în cadrul etapei de evaluare tehnică și financiară se referă Ia următoarele aspecte (fără a fi exhaustive):  • buget incorect calculat din punct de vedere aritmetic;  • necorelarea bugetului cu activitățile proiectului și cu planul de achiziții;  • necorelarea calendarului de activități cu planul de achiziții;  • declararea anumitor cheltuieli ca fiind ne-eligibile și reasumarea acestora de către solicitant;  • necorelări de informații în diferite parți ale cererii de finanțare, care să nu afecteze principiile de competitivitate în cadrul procesului, depunctând în mod corespunzător;  • necorelări între cererea de finanțare și documentația tehnico-economică/ plan de afaceri, acolo unde este cazul.  Termenul de răspuns la solicitările de clarificări este de **5 zile lucrătoare**, în funcție de complexitatea acestora.  În lipsa unor răspunsuri la clarificări sau în cazul primirii unor răspunsuri neconcludente, AM PRSM ia decizia privind rezultatul evaluării pe baza informațiilor existente.  În cadrul etapei de evaluare tehnică și financiară se efectuează și vizita pe teren.  Odată cu transmiterea primei solicitări de clarificări, solicitantul va fi notificat asupra datei efectuării vizitei pe teren.  Vizita pe teren se va desfășura la locul de implementare propus în cererea de finanțare, cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren.  Grilele de evaluare tehnică și financiară se completează și se generează în sistemul informatic MySMIS2021/SMIS2021+.  Rezultatele evaluării tehnice și financiare se comunică solicitantului/ liderului de parteneriat electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.  Recomandările din evaluare, inclusiv recomandările rezultate din efectuarea vizitei la fața locului, criteriile care au fost punctate în procesul de evaluare și selecție (care nu au fost soluționate până în momentul contractării), precum si recomandările formulate în etapa contractuală, vor face obiectul unei anexe la contract, vor fi obligatorii și îndeplinirea lor va fi monitorizată în etapa de implementare  **5. Contractarea proiectelor**  După finalizarea evaluării tehnice și financiare a cererilor de finanțare, AM PRSM demarează etapa de contractare.  Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+. Solicitanții ale căror cereri de finanțare au întrunit pragul de calitate și care au îndeplinit condițiile prevăzute în Ghidul Solicitantului și ale căror rezultate confirmă îndeplinirea condițiilor pentru selecție sunt notificați cu privire la trecerea în etapa de contractare, în termen de 5 zile lucrătoare de la data finalizării etapei de evaluare tehnică și financiară, respectiv de la data soluționării contestațiilor.  În etapa de contractare, solicitanților li se solicită de către AM PRSM, prin sistemul informatic MySMIS2021/SMIS2021+, să facă dovada celor declarate în declarația unică, respectiv să prezinte documentele justificative prin care fac dovada îndeplinirii condițiilor de eligibilitate.  AM PRSM poate solicita clarificări în etapa de contractare. Urmare a verificării îndeplinirii condițiilor de eligibilitate, AM PRSM emite decizia de aprobare a finanțării, respectiv decizia de respingere a finanțării, după caz.  Durata totală până la semnarea contractului de finanţare nu poate depăşi 180 de zile calendaristice, calculate de la închiderea apelului de proiecte. În cazuri temeinic justificate, autoritatea de management are dreptul de a prelungi durata motivat, o singură dată, cu maximum 90 de zile calendaristice, cu informarea solicitanţilor prin publicarea unui anunţ pe pagina de internet a autorităţii de management. |

## **8.2 Conformitate administrativă – DECLARAȚIA UNICĂ**

|  |
| --- |
| Aplicația MySMIS2021/SMIS2021+ generează Declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.  Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul solicitantului, sunt asumate prin declarația unică a solicitantului, care se depune odată cu cererea de finanțare urmând ca, în situația în care, după evaluarea tehnică și financiară, proiectul este propus pentru contractare, solicitantul  să facă dovada îndeplinirii condițiilor de eligibilitate prevăzute de Ghidul solicitantului, în etapa de contractare, prin documente justificative.  Solicitantul declară, de asemenea, pe propria răspundere, odată cu întocmirea declaraţiei unice, că deţine sau, după caz, urmează să deţină, până la semnarea contractului de finanţare, un drept real principal asupra bunurilor imobile care fac obiectul cererii de finanțare și/sau asupra bunurilor imobile care constituie locaţia/locaţiile de implementare a proiectului.  În cazul proiectelor implementate în parteneriat, atât liderul de parteneriat, cât și fiecare partener individual, completează declarația unică, care este semnată cu semnătură electronică extinsă de către reprezentantul legal al liderului, partenerului, după caz.  În cazul proiectelor implementate în parteneriat, Declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai acestora.  Odată cu generarea și semnarea declarației unice, solicitantului/ liderului de parteneriat și partenerului/partenerilor, după caz, i/li se aduce la cunoștință, în mod automat, prin sistemul informatic MySMIS2021/SMIS2021+ că, în etapa de contractare, are obligația de a face dovada celor declarate. |

## **8.3 Etapa de evaluare preliminară – dacă este cazul (specific pentru intervențiile** FSE+)

|  |
| --- |
| **Nu este cazul** |

## **8.4 Evaluarea tehnică și financiară. Criterii de evaluare tehnică și financiară**

|  |
| --- |
| Evaluarea tehnică și financiară se realizează de către comisiile de evaluare constituite la nivelul autorității de management, în conformitate cu criteriile de evaluare tehnică și financiară.  Cererile de finanțare vor fi evaluate din punct de vedere tehnic și financiar de către un evaluator cu competențe tehnice, un evaluator cu competențe financiare, un evaluator tematic pentru evaluarea temelor orizontale și un evaluator cu competențe în domeniul mediului și schimbărilor climatice.  În etapa de evaluare tehnică și financiară, AM PRSM nu impune limitări în ceea ce privește numărul de solicitări de clarificări, iar termenul de răspuns este rezonabil, raportat la complexitatea acestora.  Cererile de finanțare se vor depune cu documentația tehnico-economică completă (DALI + PT), dar în secțiunea ETF se va evalua doar Proiectul Tehnic (în baza completării grilei de verificare corespunzatoare).  Evaluarea se realizează în baza prevederilor prezentului ghidul, precum și în baza oricăror instrucțiuni AM PR Sud Muntenia referitoare la etapa ETF, iar modalitatea de punctare se va realiza în baza Grilei de evaluare tehnică și financiară - **anexată** prezentului ghid.  Evaluatorii vor parcurge cererea de finanțare și anexele şi vor urmări îndeplinirea criteriilor de evaluare, aşa cum sunt ele prezentate în cadrul prezentului ghid/ conform instrucțiunilor/ corrigendum-urilor emise şi pe baza celor precizate în grila de evaluare tehnică și financiară.  Evaluatorii vor justifica acordarea punctajelor/depunctarea, după caz, la fiecare din criteriile/ subcriteriile analizate. Justificările trebuie să fie clare, succinte, cu referințe precise la cererea de finanțare analizată.  Pentru criteriile digitalizate, este responsabilitatea solicitantului de a furniza și certifica corectitudinea informațiilor și a valorilor cuantificabile în punctaj de sistemul MySMIS2021/SMIS2021+.  În vederea verificării documentației tehnico-economice anexate cererii de finanțare, evaluatorii vor utiliza Grila de verificare a proiectului tehnic, anexată prezentului ghid.  Proiectul se respinge dacă, după primirea răspunsului la solicitarea de clarificări asupra documentației tehnico-economice – faza Proiect Tehnic, se bifeaza cu NU la criteriile indicate în mod expres în respectiva grilă.  În cazul bifării cu NU la oricare alte criterii, în afara celor indicate în mod expres în grile, proiectul nu se va respinge, ci se vor solicita clarificări și se vor formula recomandări de îmbunătățire a documentației tehnico-economice – faza Proiect Tehnic.  Semnarea contractului de finanțare va fi condiționată de respectarea recomandărilor de îmbunătățire formulate de către evaluatorii independenți.  De asemenea, grila de verificare a proiectului tehnic va sta la baza acordării punctajului de calitate a documentație, în secțiunea ETF a Grilei unice de evaluare.  Criteriile de evaluare și selecție sunt aprobate de către Comitetul de Monitorizare a Programului Regional Sud-Muntenia și asigură transparența, tratamentul egal si nediscriminatoriu al evaluării cererilor de finantare depuse în cadrul prezentului apel.  Criteriile/aspectele relevante avute în vedere pentru a asigura cel mai bun raport între cuantumul sprijinului, activitățile desfașurate și îndeplinirea obiectivelor specifice sunt cele referitoare la contribuția operațiunii la realizarea obiectivelor specifice aferente priorităților programului, corelarea bugetului cu activitățile, obiectivele propuse prin proiect, precum și calitatea documentației tehnice.  **Criteriile de evaluarea tehnică și financiară**  **1.** **Contribuția proiectului la realizarea obiectivelor specifice Priorității P4 a Programului Regional Sud-Muntenia 2021-2027**  În cadrul acestui criteriu, proiectele se vor puncta în funcție de:   * Creșterea gradului de accesibilitate a zonelor rurale si urbane situate în proximitatea rețelei TEN-T prin modernizarea drumurilor județene, utilizând intervale de punctare pentru populația deservită de investiția propusă prin proiect între 20.000 şi 50.000 persoane; * lungimea drumurilor județene sau traseelor propuse, utilizând intervale multiple de punctare de la 10 km și până la peste 50 km; * asigurarea conectivității la coridorul TENT, respectiv în funcție de numărul coridoarelor TEN-T la care proiectul propus asigură conectivitatea.   **2.** **Calitatea, maturitatea şi sustenabilitatea proiectului**  În cadrul acestui criteriu, proiectele se vor puncta în funcție de:   * calitatea/coerența documentaţiei tehnico-economice PT, metodologia de implementare (aspecte privind corelarea cu studiile de teren, expertiza tehnică, DALI, evaluarea soluției tehnice în corelare cu scopul și obiectivele proiectului, concordanța între documentația tehnică și situația din teren, etc); * calitatea studiului de trafic (se au în vedere gradul de justificare a studiului, realismul prognozelor de trafic, vechimea și originea datelor statistice pe care se fundamentează acesta, etc); * calitatea bugetului, concordanța buget/deviz (încadrarea corectă a cheltuielilor, corelarea acestora cu devizul general și anexele acestuia, fundamentarea valorilor cheltuielilor, etc) * maturitatea proiectului (prezentarea contractului de execuție a lucrărilor va conduce la acordarea punctajului).   **3.** **Contributia proiectului la neutralitatea climatică**  În cadrul acestui criteriu, proiectele se vor puncta în funcție de reducerea emisiilor de echivalent CO2 în aria de studiu a proiectului, fără a genera o creștere a acestor emisii în afara ariei de studiu. Informațiile vor fi preluate din documentația de imunizare, studiul de trafic, documentația tehnico-economică PT.  **4.** **Contributia proiectului la reziliența în fața schimbărilor climatice.**  În cadrul acestui criteriu, proiectele vor fi punctate în funcție de capacitate de adaptare în fața schimbărilor climatice. Informațiile vor fi preluate din documentația de imunizare, studiul de trafic, documentația tehnico-economică PT.  5. Respectarea principiilor orizontale privind egalitatea de şanse, de gen, nediscriminarea, accesibilitatea, dezvoltarea durabilă și DNSH  5.**1 Egalitatea de şanse, de gen, nediscriminarea, accesibilitatea**  Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare, dacă sunt prevăzute astfel de acțiuni în cadrul proiectului.  În cadrul acestui criteriu nu vor fi punctate măsurile de conformare cu obligațiile legale ale solicitantului cu privire la designul universal și adaptarea rezonabilă, ci doar acele măsuri suplimentare față de cerințele minime legale:   * proiectul prevede măsuri suplimentare în ceea ce privește egalitatea de șanse, gen, nediscriminarea, în corelare cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Dizabilități; * proiectul promovează utilizarea de noi tehnologii, inclusiv tehnologii informatice şi de comunicaţii, dispozitive de suport pentru mobilitate, dispozitive şi tehnologii asistive, adecvate persoanelor cu dizabilităţi, acordând prioritate tehnologiilor cu preţuri accesibile (spre exemplu: sisteme de asistență ambientală pentru asistarea aparatului auditiv și tehnologiilor cu bucle de inducție etc.).   5.2 Dezvoltarea durabilă  Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare (dacă este cazul). În cadrul acestui criteriu proiectele vor fi punctate dacă:  - prevăd măsuri de intervenție cu impact minim sau nesemnificativ asupra mediului înconjurător, măsuri prietenoase cu mediul, folosirea eficientă a resurselor (utilizarea de materiale ecologice, fiabile și durabile, reciclabile, care nu întreţin arderea, prevenirea și controlul poluării aerului, apei, solului, biodiversităţii, materiale sustenabile etc.), suplimentare față de cerințele minime legale.   1. **Complementaritatea proiectului cu alte investitii privind infrastructura de transport realizate sau prevazute a fi realizate din alte surse de finantare.**   **Exemple de alte surse de finanțare pot fi: POR 2014-2020, Programul Transport, PNRR, PNDL, PNI, Buget Națíonal/Județean/Local.**  În cadrul acestui criteriu, proiectul se va puncta în funcție de numărul de investiții în infrastructura de transport cu care acesta este complementar.  **7.** **Capacitatea financiară și operațională a solicitantului de a implementa proiectul**  **În cadrul acestui criteriu proiectul va fi punctat în funcție de:**   * capacitatea solicitantului de a demonstra că dispune de resursele necesare pentru acoperirea investiților planificate precum și pentru acoperirea viitoarelor costuri de operare și mentenanță,în funcție de indicatorul compozit; * capacitatea solicitantului de a demonstra că deţine resursele necesare pentru a implementa proiectul şi a mai gestionat proiecte din fonduri publice.   **8.** **Concentrarea strategică a investițiilor și impactul regional**  În cadrul acestui criteriu proiectul va fi punctat în funcție de:   * caracterul de unică legatura sau cea mai economică a comunităților aflate pe traseul respectiv cu coridorul TEN-T; * impactul proiectului în regiune, respectiv numărul de județe pe care le traversează traseul; * asigurarea creșterii portanței traseului/drum județean; * numărul elementelor suplimentare sau îmbunătățite care asigură creșterea siguranței rutiere pe traseul/drum județean; * stimularea transportului public (existența transportului public pe traseul propus, precum și propunerea de stații pentru pasageri și/ sau alveole pentru mijloacele de transport public); * asigurarea accesului comunităților marginalizate din zonele rurale către zone urbane și către instituții de învățământ; * includerea în proiect a pistelor de bicilisti nou construite sau modernizate; * nivelul de relevanță a traficului auto, conform studiului de trafic , respectiv numărul de vehicule etalon pe zi. |

## **8.5 Aplicarea pragului de calitate**

|  |
| --- |
| În cadrul prezentului apel de proiecte este stabilit un prag de calitate de **50 puncte.**  Proiectul care totalizează mai puțin de 50 de puncte la finalul evaluării criteriilor de evaluare tehnică și financiară se respinge de la finanțare.  În cadrul acestui apel, în perioada **01 februarie 2024 – 29 februarie 2024** **vor avea prioritate la finanțare proiectele incluse în Prioritatea 1**, conform Hotărârilor CpDR Sud-Muntenia nr.13/23.09.2020, nr. 4/03.07.2023 și nr.17/24.11.2023 privind aprobarea/actualizarea listei de proiecte prioritare pentru domeniul infrastructurii rutiere județene ce urmează să fie depuse în cadrul Programului Regional Sud-Muntenia 2021-2027. Astfel, proiectele incluse în Prioritatea 1 vor fi evaluate și contractate în ordinea depunerii acestora, indiferent dacă se depun și proiecte incluse în Prioritatea 2.  Proiectele din Prioritatea 1 depuse în perioada **01 martie 2024 - 31 decembrie 2024, intră în competitie cu proiectele din Prioritatea 2, conform** Hotărârilor CpDR Sud-Muntenia **sus-menţionate, parcurgând etapele de evaluare tehnico-financiară şi contractare în ordinea depunerii acestora.** |

## **8.6 Aplicarea pragului de excelență**

|  |
| --- |
| În cadrul prezentului apel nu se aplică prag de excelență. |

## **8.7 Notificarea rezultatului evaluării tehnice și financiare.**

|  |
| --- |
| Rezultatul evaluării tehnice și financiare se comunică solicitantului/liderului de parteneriat, de către AM PRSM, electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte. |

## **8.8 Contestații**

|  |
| --- |
| Împotriva rezultatului evaluării tehnice și financiare, solicitantul poate formula contestație în termen de 30 de zile calendaristice, calculat de la data comunicării rezultatului evaluării.  Contestaţia trebuie să cuprindă, cel puţin, următoarele elemente:  a) datele de identificare ale solicitantului: denumirea, sediul, datele de contact, precum şi alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum şi ale cererii de finanţare: titlu, cod unic SMIS;  b) datele de identificare ale reprezentantului legal al solicitantului;  c) obiectul contestaţiei;  d) criteriul/criteriile contestat(e);  e) motivele de fapt şi de drept pe care se întemeiază contestaţia, detaliate pentru fiecare criteriu de evaluare şi selecţie în parte contestat;  f) semnătura reprezentantului legal/împuternicitului solicitantului.  Contestaţia se soluţionează, prin decizie motivată, în termen de 30 de zile calendaristice, calculat de la data înregistrării acesteia la autoritatea de management, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+.  Împotriva deciziei emise solicitantul se poate adresa instanţei de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările şi completările ulterioare.  Împotriva deciziei de respingere a finanțării se poate formula contestație pe cale administrativă, la autoritatea de management, în termenul de 30 de zile calendaristice, calculat de la data de la primirii acesteia prin sistemul informatic MySMIS2021.  Contestația trebuie să cuprindă:  - datele de identificare ale solicitantului și cererii de finanțare: titlu, cod unic SMIS;  - datele de identificare ale reprezentantului legal al solicitantului;  - obiectul contestației;  - motivele de fapt și de drept pe care se întemeiază contestația;  - dovezile pe care se întemeiază, dacă este cazul;  - semnătura reprezentantului legal al solicitantului/persoanei împuternicite de către reprezentantul legal al solicitantului  Contestația se soluționează,prin decizie motivată, în termen de 30 de zile calendaristice, calculat de la data înregistrării acesteia la autoritatea de management, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+.  Împotriva soluţiei stabilite prin decizie de către Comitetul de soluţionare a contestaţiilor, solicitantul/liderul de parteneriat se poate adresa instanţei de contencios administrativ, în conformitate cu prevederile art. 8 din Legea nr. 554/2004, cu modificările şi completările ulterioare. |

## **8.9 Contractarea proiectelor**

### ***8.9.1 Verificarea îndeplinirii condițiilor de eligibilitate***

|  |
| --- |
| Procedura de contractare demarează imediat după finalizarea selecției cererilor de finanțare, în conformitate cu lista proiectelor finanțabile. În conformitate cu prevederile art. 15, lit. b) din O.U.G. nr. 133/2021, în funcție de disponibilitatea fondurilor, AM PR SM poate supracontracta peste limita bugetului alocat apelului de proiecte.  Pentru informarea corectă a potențialilor solicitanți, AM PR SM va publica lunar pe website-ul programului situația proiectelor depuse și gradul de acoperire a alocării financiare disponibile.  În etapa de contractare, solicitanții vor face dovada celor declarate prin **Declarația unică**, respectiv vor trebui să prezinte documentele justificative prin care fac dovada îndeplinirii condițiilor de eligibilitate.  Astfel, în termen de 5 zile de la finalizarea etapei de evaluare tehnică şi financiară, pentru proiectele acceptate, se transmite **notificarea** cu privire la demararea etapei contractuale, conform căreia solicitanții la finanțare vor trebui să transmită, în maximum 15 de zile lucrătoare, documentele obligatorii pentru etapa de contractare, în conformitate cu cerințele din prezentul ghid.  Un document obligatoriu lipsă va putea fi solicitat doar în perioada celor 15 de zile lucrătoare, menționate mai sus.  Netransmiterea unuia dintre documentele obligatorii solicitate prin ghid, în termenul solicitat, atrage respingerea cererii de finanțare.  Solicitantul/Liderul de parteneriat transmite documentele solicitate în etapa de contractare, sub sancţiunea respingerii cererii de finanţare, în termenul stabilit prin Ghidul solicitantului, calculat de la data primirii solicitării autorităţii de management. Prin excepţie, acest termen poate fi prelungit o singură dată de către autoritatea de management în baza unei justificări fundamentate.  În situația în care solicitantul nu face dovada că cele declarate prin declarația unică sunt conforme cu realitatea și corespund cerințelor din prezentul ghid, cererea de finanțare va fi respinsă.  În procesul de întocmire a documentației de contractare, pentru corectarea unor informații/date eronate, corelarea între secțiunile cererii de finanțare și anexele acesteia, transmiterea unor documente actualizate și soluționarea unor recomandări din etapele anterioare (din evaluarea externă sau internă), se pot solicita clarificări.  AM PRSM poate solicita clarificări în etapa de contractare, în legătură cu documentele verificate, cu respectarea principiului tratamentului egal şi al nediscriminării, iar solicitanţii au obligaţia să răspundă la clarificări în termenul stabilit de autoritatea de management, care nu poate depăşi 15 zile lucrătoare, calculat de la data primirii solicitării de clarificări, sub sancţiunea respingerii cererii de finanţare.  În cazul respingerii documentației de contractare, scrisoarea de notificare va conține observațiile și motivele respingerii, precum și informații legate de dreptul solicitantului de a contesta rezultatul evaluării.  **Durata totală până la semnarea contractului de finanţare nu poate depăşi 180 de zile calendaristice, calculate de la închiderea apelului de proiecte. În cazuri temeinic justificate, autoritatea de management are dreptul de a prelungi durata motivat, o singură dată, cu maximum 90 de zile calendaristice, cu informarea solicitanţilor prin publicarea unui anunţ pe pagina de internet a autorităţii de management.**  În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare.  **Perioadele cumulate de suspendare nu pot depăși 45 de zile calendaristice.** |

### ***8.9.2 Decizia de acordare/respingere a finanțării***

|  |
| --- |
| Ca urmare a verificării îndeplinirii condițiilor de eligibilitate, AM PRSM emite decizia de aprobare a finanțării, respectiv decizia de respingere a finanțării.  Pentru proiectele selectate, în baza deciziei de aprobare a finanțării, AM PRSM va proceda la încheierea contractului de finanțare.  Dacă este cazul, AM PRSM emite decizia de respingere a finanțării, în etapa de contractare, cu menționarea motivelor de respingere, dacă intervine, cel puțin, una dintre următoarele situații, fără ca enumerarea să excludă alte condiții specifice prevăzute în Ghidul solicitantului:  a) solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul solicitantului;  b) solicitantul nu răspunde în termenele prevăzute în cadrul prezentului ghid.  Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+ și conține, cel puțin, următoarele elemente:  a) datele de identificare a solicitantului și ale cererii de finanțare: titlu, cod unic SMIS;  b) datele de identificare a reprezentantului legal al solicitantului sau împuternicitului acestuia;  c) conținutul deciziei de respingere;  d) motivele de drept și de fapt ale respingerii proiectului;  e) termenul de contestare și modalitatea de transmitere a contestației;  f) organele împuternicite cu soluționarea contestației;  g) semnătura reprezentantului legal/împuternicitului AM PRSM. |

### ***8.9.3 Definitivarea planului de monitorizare al proiectului***

|  |
| --- |
| Planul de monitorizare a proiectului va fi transmis de solicitant în etapa de contractare, înaintea semnării contractului de finanțare.  Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.  Acești indicatori de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor aferente activității de bază.  Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului.  Primul indicator de etapă poate fi stabilit încă din prima lună după semnarea contractului de finanțare, dar nu mai târziu de șase luni, calculat din prima zi de începere a implementării proiectului.  Pentru confirmarea îndeplinirii indicatorului de etapă, AM PRSM poate solicita clarificări sau poate iniția o vizită de monitorizare, după caz.  Astfel, urmărirea și validarea îndeplinirii indicatorilor de etapă din planul de monitorizare a proiectului se va realiza pe baza documentelor justificative transmise de către beneficiar, inclusiv a informațiilor și a documentelor care însoțesc Raportul de progres transmis de acesta, precum și a constatărilor AM PRSM în urma vizitelor de monitorizare.  Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale, AM PRSM poate aplica următoarele măsuri:  a) întreruperea termenului de plată pentru cererile de plată/prefinanțare/rambursare până la îndeplinirea indicatorului de etapă, cu condiția ca îndeplinirea să intervină în perioada prevăzută la art.74, alin(1), lit.b din Regulamentul (UE) 2021/1060, cu modificările și completările ulterioare;  b) respingerea, în tot sau în parte, a cererii de plată/prefinanțare/rambursare, dacă nu au fost transmise dovezile îndeplinirii indicatorului de etapă specificat la lit.a;  c) aplicarea unor penalități de întârziere, stabilite ca procent din valoarea cererii de plată/ prefinanțare/ rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi, din motive imputabile beneficiarului;  d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;  e) rezilierea contractului de finanțare de către AM PRSM.  Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.  Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PRSM verifică indicatorii de etapă care vor prevăzuți în Planul de monitorizare a proiectului.  Indicatorii de etapă pot reprezenta:   realizarea unor activităţi sau subactivităţi din proiect;   atingerea unor stadii de implementare sau de execuţie tehnică sau financiară prestabilite;   stadii sau valori intermediare ale indicatorilor de realizare.  Astfel, indicatorii de etapă se pot referi la: achizițiile de echipamente, ordinul de începere a lucrărilor, stadii fizice și financiare ale proiectelor, alți indicatori relevanți, aceste exemple nefiind exhaustive. |

### ***8.9.4 Semnarea contractului de finanțare /emiterea deciziei de finanțare***

|  |
| --- |
| Contractul de finanțare se generează de sistemul informatic MySMIS2021/ SMIS2021+ și se semnează în format electronic de către reprezentantul legal/persoanele împuternicite ale AM PRSM și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.  Durata totală până la semnarea contractului de finanţare nu poate depăşi 180 de zile calendaristice, calculate de la închiderea apelului de proiecte. În cazuri temeinic justificate, autoritatea de management are dreptul de a prelungi durata motivat, o singură dată, cu maximum 90 de zile calendaristice, cu informarea solicitanţilor prin publicarea unui anunţ pe pagina de internet a autorităţii de management.  Semnarea contractului de către beneficiar se va realiza în maximum 5 zile lucrătoare de la data notificării.  În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul beneficiarului de a semna contractul și cererea de finanțare va fi exclusă din procesul de contractare. |

# **9. ASPECTE PRIVIND CONFLICTUL DE INTERESE**

|  |
| --- |
| Solicitantul/ beneficiarul are obligația de a întreprinde toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare.  Părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.  Beneficiarii care au calitatea de autoritate contractantă au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice.  Beneficiarii care nu au calitatea de autoritate contractantă au obligația de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.  De asemenea, solicitantul va declara în Declarația unică faptul că se angajează ca organizația pe care o reprezintă să întreprindă toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare. |

# **10. ASPECTE PRIVIND PRELUCRAREA DATELOR CU CARACTER PERSONAL**

|  |
| --- |
| Solicitantul, prin asumarea Declarației unice, își exprimă acordul cu privire la utilizarea şi prelucrarea datelor cu caracter personal de către AM PRSM responsabil sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.  De asemenea, beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării contractului de finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene. |

# **11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

## **11.1 Rapoartele de progres**

|  |
| --- |
| În procesul de monitorizare a proiectelor se elaborează rapoartele de progres.  Rapoartele de progres sunt trimestriale și finale.  Rapoartele de progres (însoțite de documentele justificative) reprezintă instrumente de verificare a procesului de monitorizare a proiectelor de către AM PRSM, în scopul urmăririi progresului proiectelor și stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan.  Raportul de progres se generează prin sistemul informatic MySMIS2021/SMIS2021+ de către beneficiar şi se transmite periodic, conform prevederilor Ghidului solicitantului şi ale contractului de finanţare, în termen de 30 de zile de la finalizarea perioadei de raportare. AM PRSM poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres şi pe care are obligaţia de a le prevedea în contractul de finanţare.  În conformitate cu art. 15 din Ordonanţa de urgenţă nr. 133/2021 privind gestionarea financiară a fondurilor europene pentru perioada de programare 2021-2027, alocate României din Fondul european de dezvoltare regională, Fondul de coeziune, Fondul social european Plus, și Fondul pentru o tranziţie justă, AM PRSM poate, în scopul utilizării eficiente a fondurilor publice, dezangaja fondurile rămase neutilizate în urma atribuirii și/sau finalizării contractelor de achiziţie publică aferente contractelor/deciziilor de finanţare, în condiţiile legii. Prin urmare, în ceea ce privește dezangajarea fondurilor rămase neutilizate, este necesar să se facă distincție între două momente diferite în timp, după cum urmează:   1. **În momentul atribuirii contractului:**   (1) În scopul asigurării utilizării eficiente a fondurilor publice, AM PRSM este îndreptățită să procedeze la dezangajarea fondurilor neutilizate conform prevederilor articolului 3 din Contractul de Finanțare - Condiții Generale, odată ce au fost atribuite contractele de achiziție de lucrări aferente investiției menționate în contractul de finanțare.  (2) Beneficiarul are obligația de a notifica AM PRSM în termen de maximum 10 zile lucrătoare de la atribuirea contractului sau contractelor de achiziție de lucrări, cu privire la suma atribuită sau sumele atribuite, în scopul dezangajării fondurilor conform prevederilor contractului de finanțare.  (3) AM PRSM este obligată să efectueze dezangajarea fondurilor rămase neutilizate în termen de maximum 20 de zile lucrătoare de la primirea notificării de la Beneficiar, prin intermediul unei notificări unilaterale, în conformitate cu prevederile contractuale.   1. **La finalizarea contractului:**   (4) În considerarea eficienței utilizării fondurilor publice, AM PRSM este îndreptățită să procedeze la dezangajarea fondurilor rămase neutilizate după finalizarea contractului sau contractelor de achiziție din cadrul proiectului, în termen de 10 zile lucrătoare de la informarea de către beneficiar cu privire la sumele neutilizate și care nu sunt destinate realocării în cadrul bugetului proiectului.  (5) Beneficiarul are obligația de a notifica AM PRSM în termen de maxim 10 zile lucrătoare de la finalizarea contractului sau contractelor de achiziție din cadrul proiectului, cu privire la sumele rămase neutilizate și care nu vor fi realocate în cadrul bugetului proiectului.  (6) Dezangajarea fondurilor nu afectează obligațiile beneficiarilor și/sau ale partenerilor de a implementa toate activitățile și de a obține toate rezultatele prevăzute în Contractul de Finanțare, conform cererii de finanțare aprobate. |

## **11.2 Vizitele de monitorizare**

|  |
| --- |
| Vizitele de monitorizare reprezintă instrumente de verificare a procesului de monitorizare a proiectelor de către AM PRSM și pot fi vizite la fața locului pe parcursul implementarii, vizite speciale, vizite finale și vizite ex post. Beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.  În procesul de monitorizare a proiectelor se elaborează rapoartele de vizită de monitorizare.  Acestea se elaborează de AM PRSM prin sistemul informatic MySMIS2021/SMIS2021 și se generează în termen de 10 zile lucrătoare de la data vizitei efectuate la fața locului.  Rapoartele de vizită pot include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar. |

## **11.3 Mecanismul specific indicatorilor de etapă. Planul de monitorizare**

|  |
| --- |
| Instrumentul principal utilizat în activitățile de monitorizare a proiectelor este reprezentant de Planul de monitorizare a proiectului, parte a contractului de finanțare.  Acest instrument presupune urmărirea și validarea îndeplinirii indicatorilor de etapă ai proiectului pe baza documentelor justificative transmise de beneficiar, inclusiv a informațiilor și documentelor care însoțesc raportul de progres și a constatărilor AM PRSM în urma vizitelor de monitorizare. |

# **12. ASPECTE PRIVIND MANAGEMENTUL FINANCIAR**

## **12.1 Mecanismul cererilor de prefinanțare**

|  |
| --- |
| Mecanismul prefinanțării este reglementat de OUG nr. 133/2021, cu completările și modificările ulterioare, HG nr. 829/2022, cu completările și modificările ulterioare.  Prefinanțarea se poate solicita doar în perioada de valabilitate a contractului de finanțare.  Pentru a depune cererea de prefinanțare, beneficiarii/liderii de parteneriat sau partenerii, au obligația deschiderii de conturi dedicate (a se vedea Anexa 5 din OUG nr.133/2021) unde vor fi virate sumele aferente prefinanțării.  În conformitate cu prevederile O.U.G. nr.133/2021 se acordă prefinanţare în tranşe de maximum 10% din valoarea eligibilă a contractului de finanţare, fără depăşirea valorii totale eligibile a acestuia, beneficiarilor/liderilor de parteneriat/partenerilor.  Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu sumele aferente activităţilor acelui partener din valoarea totală eligibilă a contractului de finanţare.  Pentru proiectele implementate în parteneriat, liderul de parteneriat depune cererea de prefinanţare, iar AM PRSM virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului de finanţare şi prevederilor acordului de parteneriat, parte integrantă a acestuia/acesteia.  Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.  Conform prevederilor art.18, alin.(7) din O.U.G. nr.133/2021, Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.  Beneficiarii/Liderii de parteneriat/Partenerii care au primit prefinanţare pot justifica utilizarea acesteia prin cheltuieli eligibile cuprinse în cereri de rambursare, depuse conform termenelor prevăzute în legislaţia naţională în vigoare, aferente atât fondurilor externe nerambursabile, cât şi cofinanţării de la bugetul de stat. |

## **12.2 Mecanismul cererilor de plată**

|  |
| --- |
| În procesul de implementare a PRSM 2021-2027, beneficiarii/liderii de parteneriat sau partenerii pot opta pentru utilizarea mecanismului decontării cererilor de plată, conform OUG nr. 133/2021, cu modificările și completările ulterioare.  Mecanismul decontării cererilor de plată presupune efectuarea plăților prin transfer bancar și nu poate fi utilizat în situația efectuării plăților în numerar sau prin mandat poștal.  Cererea de plată se poate depune pentru următoarele tipuri de cheltuieli:  • facturi pentru livrarea bunurilor/prestarea serviciilor/execuţia lucrărilor recepţionate, acceptate la plată;  • facturi de avans în conformitate cu clauzele prevăzute în contractele de achiziții aferente proiectelor implementate, acceptate la plată.  După primirea facturilor pentru livrarea bunurilor/ prestarea serviciilor/execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, beneficiarul depune la AM PRSM cererea de plată şi documentele justificative aferente acesteia.  Pentru proiectele implementate în parteneriat, liderul de parteneriat depune cererea de plată, iar AM PRSM virează, după efectuarea verificărilor, valoarea cheltuielilor autorizate în conturile liderului de parteneriat/ partenerilor care le-au angajat, fără a aduce atingere contractului de finanţare şi prevederilor acordului de parteneriat, parte integrantă a acestuia.  La depunerea cererii de rambursare/ plată, pentru a evita dubla finanţare, beneficiarii- partenerii de finanţare din FEDR, FSE+, FC şi FTJ 2021-2027 au obligaţia depunerii la AM PRSM a unei declaraţii pe propria răspundere din care să rezulte că valooarea TVA aferentă cheltuielilor corespinzătoare achiziţiilor de la furnizori, prestatori, antreprenori, cuprinse în cererea de rambursare/ plată, nu a fost şi nu va fi solicitată la rambursare conform legislaţiei naţionale în domeniul fiscal, anexă a ghidului solicitantului. |

## **12.3 Mecanismul cererilor de rambursare**

|  |
| --- |
| Cererile de rambursare pentru proiectele depuse în cadrul prezentului apel pot fi de două tipuri:  - cerere de rambursare aferentă cererii de plată - cererea depusă de către un  beneficiar/lider al unui parteneriat prin care se justifică utilizarea sumelor plătite  de către autoritatea de management ca urmare a cererii de plată;  - cerere de rambursare - cerere depusă de către un beneficiar/lider al unui parteneriat prin care se solicită autorităţii de management virarea sumelor aferente cheltuielilor eligibile efectuate conform contractului/deciziei de finanţare sau prin care se justifică utilizarea prefinanţării.  Pentru proiectele implementate în parteneriat, liderul de parteneriat depune cererea de rambursare, iar AM PRSM virează, după efectuarea verificărilor, valoarea cheltuielilor rambursabile în conturile liderilor de parteneriat/partenerilor care le-au efectuat, fără a aduce atingere contractului de finanţare şi prevederilor acordului de parteneriat, parte integrantă a acestuia.  În cazul în care prin cererea de rambursare se justifică utilizarea prefinanțării urmare a autorizării cheltuielilor eligibile aferente fondurilor externe nerambursabile şi cofinanţării de la bugetul de stat cuprinse în cererile de rambursare, contravaloarea acestora se deduce din valoarea prefinanţării acordate, iar sumele respective nu se mai cuvin a fi rambursate liderilor de parteneriat sau partenerilor la cererile de rambursare (art. 19^alin 1-2, OUG nr. 133/2021 actualizată).  Beneficiarul va transmite cererile de rambursare conform Graficului de depunere a cererilor de rambursare (în formatul anexat la contractul de finanțare) depus la contractul de finanţare, parte integrantă a acestuia. Pentru proiectele implementate în parteneriat, liderul de parteneriat depune cererea de rambursare şi în numele partenerilor.  Beneficiarii/liderii de parteneriat sau partenerii au obligația de a efectua plata sumelor primite prin mecanismul cererilor de plată si de a depune cererea de rambursare aferentă cererii de plată la AM PRSM în decurs de 10 zile lucrătoare de la momentul încasării sumelor virate de către AM PRSM.  Sumele primite de beneficiar/lider de parteneriat/parteneri în baza cererilor de plată nu pot fi utilizate pentru o altă destinaţie decât cea pentru care au fost acordate.  Beneficiarii/Liderii de parteneriat/Partenerii au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.  În termen de maximum 10 zile lucrătoare de la data încasării sumelor virate de către AM PRSM, beneficiarii au obligaţia de a depune cererea de rambursare aferentă cererii de plată, în care sunt incluse sumele din documentele decontate prin cererea de plată. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.  La depunerea cererii de rambursare/ plată, pentru a evita dubla finanţare, beneficiarii- partenerii de finanţare din FEDR, FSE+, FC şi FTJ 2021-2027 au obligaţia depunerii la AM PRSM a unei declaraţii pe propria răspundere din care să rezulte că valooarea TVA aferentă cheltuielilor corespinzătoare achiziţiilor de la furnizori, prestatori, antreprenori, cuprinse în cererea de rambursare/ plată, nu a fost şi nu va fi solicitată la rambursare conform legislaţiei naţionale în domeniul fiscal, anexă a ghidului solicitantului. |

## **12.4 Graficul cererilor de prefinanțare/plată/rambursare**

|  |
| --- |
| Cererile de prefinanțare/plată/rambursare aferente proiectelor finanțate în cadrul prezentului apel se vor depune conform graficului cererilor de prefinanțare/plată/ rambursare și care va fi anexat la contractul de finanţare, parte integrantă a cererii de finanțare.  Graficul va fi transmis în etapa de contractare. |

## **12.5 Vizitele la fața locului**

|  |
| --- |
| În cadrul prezentului apel de proiecte, vizitele de monitorizare care pot fi vizite la fața locului pe parcursul implementarii, vizite speciale, vizite finale și vizite ex post. Beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.  Vizitele la fata locului au ca scop:   * verificarea la fața locului a progresului fizic al proiectului/stadiului de implementare și a datelor întroduse în rapoartele de progres, culegerea de date suplimentare vizând stadiul implementării proiectului (probleme întâmpinate), precum și de a asigura o comunicare adecvată cu beneficiarii proiectelor; * verificarea respectării Planului de monitorizare al proiectului, inclusiv urmărirea stadiului îndeplinirii de către Beneficiari a aspectelor specifice care trebuie monitorizate în etapele de implementare și de durabilitate a fiecărui proiect, cuprinse în condițiile contractuale aplicabile Priorităților de investiție, contractul de finantare și în recomandările rezultate în procesul de evaluare și selecție; * identificarea problemelor care pot apărea în implementare și propunerea de măsuri de remediere; * evitarea blocajelor in implementarea proiectului, prin identificarea timpurie a eventualelor probleme, precum și a oricăror dificultăți ce pot afecta implementarea cu succes a proiectului. |

# **13. MODIFICAREA GHIDULUI SOLICITANTULUI**

## **13.1 Aspectele care pot face obiectul modificărilor prevederilor ghidului** **solicitantului**

|  |
| --- |
| Aspectele prevăzute în cadrul prezentului ghid se raportează la legislația în vigoare.  Modificarea prevederilor legale în vigoare poate determina AM PR Sud Muntenia să solicite documente suplimentare și/sau respectarea unor condiții suplimentare față de prevederile prezentului document, pentru conformarea cu modificările legislative intervenite.  Autoritatea de Management a Programului Regional Sud Muntenia poate emite corrigendum-uri/ instrucțiuni de modificare/ completare a prevederilor ghidului solicitantului.  În funcție de modificările intervenite, AM PR Sud Muntenia se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid. |

## **13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

|  |
| --- |
| AM PR Sud-Muntenia poate emite unul sau mai multe corrigendum-uri de modificare/ completare a prevederilor ghidurilor, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare. |

# **14. ANEXE**

|  |
| --- |
| Anexa\_Cererea de finanțare  Anexa\_Grila ETF  Anexa\_Declarația unică  Anexa\_Declarația DNSH  Anexa\_Plan de monitorizare  Anexa\_Acord de parteneriat  Anexa\_Acord de colaborare  Anexa\_Grila de verificare PT  Anexa\_Grila de eligibilitate - contractare  Anexa\_Matricea de corelare a bugetului cu devizul general  Anexa\_Declarație privind eligibilitatea TVA  Anexa\_Hotărâre de aprobare a proiectului  Anexa\_Instrucțiuni de completare a cererii de finanțare  Anexa\_Fișa de date a indicatorilor  Anexa\_Lista de echipamente,lucrări  Anexa\_Notă de fundamentare a costurilor  Anexa\_Raport privind stadiul fizic al investiției  Anexa\_Tabel centralizator numere cadastrale  Anexa\_Plan de acțiuni comunicare  Anexa\_Metodologie imunizare la schimbări climatice  Anexa\_Contract de finanțare  Anexa\_Condiţii specifice ale contractului de finanţare  Anexa\_Bugetul proiectului  Anexa\_Raport de progres  Anexa\_Raport de vizită  Anexa\_Graficul cererilor de rambursare/ plată/ prefinanţare  Hotărârea CpDR nr.4\_3.07.2023  Hotararea CpDR nr.13\_23.09.2020  Hotararea CpDR nr.17\_24.11.2023 |

**AGENȚIA PENTRU DEZVOLTARE REGIONALĂ SUD-MUNTENIA**

|  |  |
| --- | --- |
| Adresă: | Str. Munteniei, nr. 7A,  cod poștal 910164, mun. Călărași, jud. Călărași |
| Telefon: | 0242-331.769, 0728-026.708 |
| Fax: | 0242-313.167 |
| E-mail: | [helpdesk@adrmuntenia.ro](mailto:helpdesk@adrmuntenia.ro), amsudmuntenia@adrmuntenia.ro |
| Site: | www.adrmuntenia.ro, 2021-2027.adrmuntenia.ro |

1. https://www.cursbnr.ro/curs-inforeuro [↑](#footnote-ref-1)